Eldar Həsənovun məhkəməsi təxirə salındı -\nEldar Həsənovun məhkəməsi təxirə salındı - Yeni\n27 Avqust 2021 11:34\nAzərbaycanın Serbiya, Monteneqro, Bosniya və Herseqovinadakı sabiq fövqəladə və səlahiyyətli səfiri olmuş Eldar Həsənovun cinayət işi üzrə məhkəmənin bu günə təyin olunan hazırlıq iclası təxirə salınıb.\nTeleqraf.com xəbər verir ki, bu gün Bakı Ağır Cinayətlər Məhkəməsində hakim Əfqan Hacıyevin sədrliyi ilə baş tutan iclasın təxirə salınmasına səbəb prosessual qaydanın pozulması ilə bağlı olub.\nBildirilib ki, tərəflərdən birinə bildiriş göndərilməyib və bu səbəbdən proses təxirə salınması qərara alınıb.\nNövbəti iclas sentyabrın 3-nə təyin olunub.\nAzərbaycanın Serbiya, Monteneqro, Bosniya və Herseqovinadakı sabiq fövqəladə və səlahiyyətli səfiri olmuş Eldar Həsənovun cinayət işi üzrə məhkəmənin hazırlıq iclası keçirilir.\nTeleqraf.com xəbər verir ki, prosesə Bakı Ağır Cinayətlər Məhkəməsində hakim Əfqan Hacıyevin sədrliyi ilə baxılır.\nAzərbaycanın Serbiya, Monteneqro, Bosniya və Herseqovinadakı sabiq fövqəladə və səlahiyyətli səfiri olmuş Eldar Həsənovun cinayət işi üzrə bu gün məhkəmənin hazırlıq iclası keçiriləcək.\nTeleqraf.com xəbər verir ki, proses Bakı Ağır Cinayətlər Məhkəməsində hakim Əfqan Hacıyevin sədrliyi ilə baş tutacaq.\nEldar Həsənov Azərbaycan Respublikasının Rumıniya, Serbiya Respublikası, Bosniya və Herseqovina və Monteneqroda fövqəladə və səlahiyyətli səfiri kimi fəaliyyət göstərdiyi 2010-2020-ci illərdə qabaqcadan əlbir olan bir qrup şəxs halında 17.931.316 manat (16.893.868 avro) pul vəsaitini səfirliklər üçün yeni inzibati binaların alınması, habelə təmir-tikinti işləri ilə əlaqədar israf etmə və mənimsəməsinə, cinayət yolu ilə əldə edildiyini bilə-bilə 11.804.661 manat (11.156.716 avro) məbləğində pul vəsaitini leqallaşdırmasına, rəsmi sənədlərə bilə-bilə yalan məlumatlar daxil edərək vəzifə saxtakarlığı törətməsinə, vəzifəli şəxs kimi vəzifə səlahiyyətlərindən sui-istifadə etməklə dövlətin qanunla qorunan mənafelərinə ağır nəticələrə səbəb olan 327.373 manat (180.728 avro) məbləğində mühüm zərər vurmasına və dövlət büdcəsinin xeyli miqdar təşkil edən 192.387 manat (101.761 avro) pul vəsaitindən təyinatı üzrə istifadə etməməsinə əsaslı şübhələr müəyyən edilib.\nBakı Ağır Cinayətlər Məhkəməsi Eldar Həsənov


Keçmiş deputat məhkəmədə qardaşını satdı » NUH informasiya agentliyi\nKeçmiş deputat məhkəmədə qardaşını satdı\nMədəniyyət8 iyul 2021 02:01\nBakı Ağır Cinayətlər Məhkəməsində keçmiş deputat Rafael Cəbrayılovun işi üzrə sabah növbəti məhkəmə prosesi keçiriləcək.\nHİT.Az-ın məlumatına görə, sabahkı prosesdə zərərçəkənlər ifadə edəcək. Eyni zamanda, onların şikayətlərini geri götürüb-götürməmək istədikləri soruşulacaq. Adının çəkilməsini istəməyən zərərçəkənlərdən biri açıqlamasında bildirib ki, onlar şikayətlərini geri götürmək niyyətində deyillər:\n"Biz sona qədər mübarizəmizi davam etdirəcəyik. Rafael Cəbrayılov neçə ildir ki, bizi yollarda qoyub. O bizdən qəpik-quruş almayıb ki, şikayətimizi geri götürəcək. Külli miqdarda pulumuzu mənimsəyib. Biz o pulları borc götürüb Rafael Cəbrayılova vermişik. Ona görə də pulları qaytarmağı tələb edirik və edəcəyik”.\nƏldə etdiyimiz başqa bir məlumata görə, ötən prosesdə Rafael Cəbrayılov baş verənlərə görə qardaşı Elşən Cəbrayılovu ittiham edib. Keçmiş deputat iddia edib ki, borc aldığı şəxslərin pullarını qardaşı mənimsəyib.\nRafael Cəbrayılov həmçinin bildirib ki, digər qardaşı Rauf Cəbrayılov və bacılarının əmlaklarını o alıb.\n"Rafael Cəbrayılov dedi ki, onların əmlakı olmayıb. Onun sözlərinə görə, guya onları ev-eşik və var-dövlət sahibi edən özü olub. İndi o, həmin əmlakları geri tələb edir. Deyir ki, qaytarsınlar, satıb borclu olduğum şəxslərin pulunu verim”, - deyə mənbə bildirib.\nRafael Cəbrayılovun işi üzrə 11 nəfər zərərçəkmiş qismində tanınıb. Keçmiş deputat onlardan toplam olaraq 2 milyon 571 manat pul alıb.\nMilli Məclisin III, IV və V çağırış (2005-2019) deputatı olmuş Rafael Cəbrayılov CM-nin 178.3.2 (külli miqdarda ziyan vurmaqla dələduzluq) və 308.2 (vəzifə səlahiyyətlərindən sui-istifadə etmə, ağır nəticələrə səbəb olduqda) maddələri ilə ittiham olunur.\n10 oktyabr 2021 20:23


21 Yanvar 13:38 | 850\nİtaliyanın bir sıra kütləvi informasiya vasitələrində Qanlı Yanvar faciəsi ilə bağlı yazılar dərc olunub. “Globalist” xəbər portalında italyan tədqiqatçı Daniel Pommier Vincellinin “Qara Yanvar: Azərbaycanın müstəqilliyi və bütövlüyü uğrunda mübarizənin simvolu” adlı məqaləsi yerləşdirilib.\nAzərbaycanın İtaliyadakı Səfirliyindən SİA-ya verilən məlumata görə, məqalədə qeyd olunur: “Xalqlar beynəlxalq ssenaridə güc və rol baxımından özlərini, etnik mənsubiyyətlərini, mədəni cəhətlərini, həmçinin öz tarixlərinə münasibətdə kollektiv və fərdi xüsusiyyətlərini müəyyən edirlər. 1991-ci ildə öz milli müstəqillik yolunu seçməklə SSRİ-dən azad olan Cənubi Qafqaz ölkəsi Azərbaycan Respublikasının halında da məhz belə olub. Maddi, iqtisadi, geosiyasi problemlərlə (və uğurlarla) yanaşı, Azərbaycan davamlı olaraq milli kimliyin formalaşması məsələləri ilə məşğul olub. Xarici və daxili qeyri-stabillik və təhdidlərdən sarsılmış bir dövrdə Azərbaycan xalqı ictimai həmrəyliyin instrumenti olan milli kimliyini müəyyənləşdirdi. Bu, toplumun böyük tarixi təcrübəsi əsasında, xüsusilə müstəqilliyə gətirib çıxaran həssas bir dövrdə baş verdi.\nBu günlərdə Azərbaycan SSR dövründə, birmənalı şəkildə müstəqilliyi boğmaq və SSRI-dən ayrılmaq mərhələsində olan sovet respublikaları arasında gərginliyin atəşini söndürmək üçün göndərilmiş 25 mindən çox sovet hərbi təhlükəsizlik qüvvələrinin Bakı şəhərini işğal etdiyi günün - Qara Yanvarın 29-cu ildönümü qeyd olunur. 1990-cı il yanvarın 19-dan 20-sinə keçən gecə sovet qoşunları Azərbaycan ərazisi olan Dağlıq Qarabağın Ermənistan SSR-ə birləşdirilməsinə və bu məsələdə SSRİ rəhbərliyinin qərəzli və birtərəfli mövqeyinə qarşı çıxan dinc vətəndaşların nümayişlərini qanlı şəkildə boğdu. Əsl vətəndaş müharibəsi olan bu hadisələr nəticəsində 147 nəfər Azərbaycan sovet vətəndaşları öldürüldü, 774 nəfər yaralandı. SSRİ rəhbərliyinin əmri ilə qoşunların Bakıya daxil olması çoxsaylı nəticələrə gətirib çıxardı, belə ki, yalnız onun liderlərinin deyil, eyni zamanda siyasi, ictimai və identik sistem kimi SSRİ sisteminin bütünlüklə legitimliyini itirməsinə səbəb oldu.\nQeyd olunduğu kimi, hər bir xalqın milli kimliyinin formalaşmasına gətirib çıxaran mühüm hadisələr məhz toplumun, o cümlədən fərdi şəxslərin təcrübəsindən qaynaqlanır. Azərbaycan xalqının tarixi yaddaşında qalan 1990-cı il hadisələrinin qurbanları İlham və Fərizənin hekayəsi bu təcrübələrdəndir. Hekayə sadə olduğu qədər də dramatikdir. Bu 30 iyun 1989-cu ildə evlənmiş və digər sovet azərbaycanlıları kimi sıravi və sadə həyat yaşayan bir gənc cütlüyün, 27 yaşlı gənc oğlan və 19 yaşlı gənc bir qızın hekayəsidir. Digər həmvətəndaşları ilə birlikdə sovet tanklarını dayandırmağa çalışarkən 19 yanvar gecəsi həyatını itirən İlham sovet repressiyasının qurbanlarındandır. Həyat yoldaşı Fərizə, üç aylıq hamilə olmasına baxmayaraq, ertəsi gün dözməyərək intihar edir. O, da ölümü ilə qəddar sovet repressiyasının qurbanı oldu. O vaxtdan etibarən onların hekayəsi milyonlarla azərbaycanlıya təsir etdi və milli Qara Yanvar faciəsinin ən bariz rəmzinə çevrildi; qurbanların kədərli hadisəsi, eyni zamanda Azərbaycan xalqının özünü dərk etməsinə səbəb olan bir hekayə. Milli kimlik həm də bundan ibarətdir”.\nHabelə İtaliyanın “Askanews”, “Agenzia Nova”, “Yahoo Notizie”, “Giornale Diplomatico”, “Agenparl” kimi kütləvi inforamsiya vasitələri də Qanlı Yanvar hadisələrinə diqqət ayıraraq, bu faciənin baş vermə səbəbləri və acı nəticələri, eləcə də 20 Yanvar şəhdilərinin xatirəsinin 29-cu ildönümü münasibətilə Azərbaycanın İtaliyadakı Səfirliyi tərəfindən təşkil olunmuş anım tədbiri barədə də məlumatlar dərc ediblər.\nMəlumatlarla aşağıdakı keçidlərdən tanış olmaq mümkündür


Ömür Klinikası - Özəl klinikalar\n(+99412) 464-86-09, (+99412) 464-86-08\n(+99450) 665-18-76, (+99450) 323-35-56\nHər gün, 09:00 - 16:00\nAZ1000, Bakı ş., Əhməd Rəcəbli 1/14, Nərimanov r-nu\n“Ömür” klinikası 2003-cü ildən inteqrativ tibbi xidmətli özəl tibb ocağı kimi fəaliyyət göstərir. Məşhur Şərq xalq təbabətindən qaynaqlanan qeyri-ənənəvi metodun tibbin son nailiyyətləri ilə əlaqələndirilməsi “Ömür” klinikasında həyata keçirilən kompleks müayinə və müalicənin əsasını təşkil edir. 2006-cı il aprelin 22-də İsveçrənin Sürix şəhərində keçirilən təqdimat mərasimində ACTUALİDAD” beynəlxalq təşkilatının “Ömür” klinikasını ilin “keyfiyyət və prestij lideri” adına layiq görməsi məhz inteqrativ təbabətə olan maraqdan irəli gəlmişdi. İndi “Ömür” klinikası beynəlxalq sertifikatlı səhiyyə ocağıdır. Bu uğurun davamı olaraq kollektivimiz 2007-ci ildə “UĞUR” milli mükafata layiq görülüb.\nMüalicə taktikasının düzgün seçilməsi dəqiq və ətraflı müayinədən çox asılı olduğundan klinikamızın müasir modelli müayinə aparatları ilə təchiz edilməsinə üstünlük verilib. USM mərkəzindəki son modelli aparatların köməyi ilə kompleks müalicədə böyük rol oynayan dəqiq və keyfiyyətli Transkranial və doppler müayinə, Exo-kardioqrafiya, videoendoskopiya, daxili orqanların müayinəsi, ginekoloji müayinə, densitometriya, mammoqrafiya, histereskopiya, rentgen, neyrosanoqrafiya, ensefaloqramma, kompüter tomoqrafiya və s. müayinələr aparmaq mümkündür\nMetabolizm, Müalicə- peablitasiya, Yoqa-oftalmologiya mərkəzləri, Reproduktiv mərkəz, o cümlədən, Ailə və uşaq problemləri mərkəzlərində müxtəlif xəstəliklər təbii üsullarla müalicə edilir.\n“Ömür” klinikasında tətbiq etdiyimiz kompleks müalicənin tərkib hissəsi olan eliksiroterapiyanın mahiyyətini fitoterapiya- yəni, bitkilərin müxtəlif hissələrinin dəmləməsi təşkil etsə də, fərdi tərkibli bu məlhəm pasientlərin kompleks müayinəsinin nəticələrinə uyğun olaraq hazırlanır.Ömür eliksiri adlandırdığımız bu məlhəmin tətbiqinə Azərbaycan Respublikası Standartlaşdırma və Metereologiya Komitəsi tərəfindən icazə verilib. Eliksir əsas xəstəliyi deyil, həm də yanaşı gedən patologiyaları aradan qaldırmağa imkan verir. Bu isə orqanizmin bütövlükdə bərpası deməkdir. Eliksiroterapiya ilə paralel aparılan ozonoterapiya, qammaterapiya, maqnitoterapiya, hidrokolonoterapiya, fizioterapiya, lazeroterapiya, hirudoterapiya, pefleksoterapiya, MDB məkanındakı respublikalar içərisində yalnız Azərbaycanda və Ömür klinikasında tətbiq edilən pnevmopunktura və digər müalicə metodları sağlamlığın tam bərpa edilməsində əvəzsiz rol oynayır.Bu kompleks müalicələr klnikamızın yalnız tibb ocağı kimi deyil, sanator-kurort kimi fəaliyyət göstərməsinə də imkan yaradır.\nOzonoterapiya “Ömür” klinikasında 2005-ci ilin 1-ci yarısından tətbiq edilməyə başlanıb. Ozonoterapiya bir neçə üsulla aparılır. Bura bitki yağının xüsusi texnologiya ilə ozonlaşması və təmiz ozon-oksigen qarışığının dərialtı piy qatına yeridilməsi də aiddir.Plazmoferez isə qanın infeksiyalardan təmizlənməsi üçün ən effektli müalicə metodudur.\nKlinikamızda tətbiq edilən təbii müalicə üsullarından biri də refleksoterapiyadır. Bu müalicənin məqsədi xüsusi iynələr vasitəsi ilə orqanizmdəki enerjinin düzgün paylanmasını təmin edərək yaranmış disbalansı aradan qaldırmaqdır. Sinir sisteminin vegetativ xəstəlikləri, miqren, başgicəllənmə, skleroz, qulaqlarda küy, ətraflarda qıcolmalar zamanı refleksoterapiya müsbət nəticə verir.\nGinekologiyada ən böyük problemlərdən biri dünyaya gələcək körpədə ehtimal olunan qüsurların və xəstəliklərin öncədən aşkar edilməsidir. Hamiləliyin daha kiçik müddətində dölün inkişaf qüsurları və patologiyaları haqqında əvvəlcədən informasiya almaq isə hamiləliyin saxlanması və ya pozulması kimi məsuliyyətli bir qərarın qəbul edilməsində böyük rol oynayır. Məhz Azərbaycanda ilk dəfə “Ömür” klinikasında tətbiq edilən 4D rejimli aparat dölün inkişafı ilə bağlı dəqiq və ətraflı məlumat əldə etmək imkanı yaradır. Yəni, bu aparatla aparılan müayinə zamanı dölün xarici görünüşündəki deffektlər, ətrafların deformasiyası, barmaqların sayı, dovşandodaqlıq, qurdağızlıq, eyni zamanda beyindəki qüsurlar aşkar edilir. Bir sözlə, 4D rejimli aparat təkcə anaların sağlamlığına deyil, körpələrin sağlam doğulmasına da zəmanət verən əvəzsiz müayinə metodudur.\nPnevapunktura refleksotrapiyanın, yəni iynəbatırmanın təkmilləşmiş formasıdır. Bu üsul bioloji aktiv nöqtələrdən orqanizmə xüsusi dərmanların, daha çox isə oksigen və karbon qazının yeridilməsinə əsalanır. Təsir mexanizmi ümumi və regionar istiqamətlidir. Regionar təsir yerli bufer sisteminin dəyişdirilməsinə, HP-metriyanı qələvi mühitə istiqamətləndirilməsinə, (duzların əridilməsi), etikulyar qan dövranının...\nBu gün ozonoterapiyanın nə olduğunu bilməyən, demək olar ki, tapılmaz. Əslində onun bir neçə növü var: hemotransfuziya, məhlulların və mayelərin ozonlaşması, ozon torbaları, autohemotaerpiya və s. Hər bir növün də öz göstərişi və əksgöstərişi... Ən geniş istifadə olunanı hemotransfuziya olsa da, ozon torbalarına ehtiyac gündən günə artır. Ozon torbalarının ən böyük gö...\nİnsan sağlamlığının qorunması və genofondun saxlanılması problemləri və perspektivləri\n14.03.2019 tarixində Azərbaycan Dövlət Pedaqoji Universitetində "Ömür" klinikasının iştirakı ilə "İnsan sağlamlığının qorunması və genofondun saxlanılması problemləri və perspektivləri " mövzusunda seminar keçirilmişdir. Müəllif: Ömür Klinikası...


Canavarlar Cəlilabad sakininin kreditini batırdı\n09:47 12 Yanvar 2015\nMilli.Az CTV-yə (Region tv-yə) istinadən bildirir ki, Cəlilabad rayonunda canavar tövləyə soxularaq 15-ə yaxın qoyunu parçalayıb. Nəticədə kredit götürərək təsərrüfat quran vətəndaşa 2 min manata yaxın ziyan dəyib. Hadisə ötən gecə rayonun Kazımabad kəndində baş verib. Kənd sakini Famil Mustafayev səhər saatlarında heyvanları yemləmək məqsədi ilə tövləyə girdikdə gördüklərinə inanmayıb.\nCanavar tikilinin divarını oyaraq oradan içəri soxulub. Bunu divarın taxtalarındakı yırtıcının diş izlərindən də müşahidə eləmək olur. Tövlədəki 15 xırdabuynuzludan 13-ü yerindəcə tələf olub, 2-si isə ölümcül haldadır. Heyvanların bir neçəsinin cəsədi sonradan yaxınlıqdakı meşədə aşkar edilib. Kəndlilərin fikrincə, eyni vaxtda sürüyə bir yox, bir neçə canavar soxulub. Çünki iribuynuzlu heyvanların saxlandığı tövlənin divarları da eyni vaxtda oyulsa da canavarlar oradan içəri soxula bilməyiblər. Ümumilikdə heyvanların tələf olması ilə təsərrüfat sahibinə 2000 manata yaxın ziyan dəyib.\nCanavarlarda quduzluq xəstəliyinin ola biləcəyi ehtiyat edilərək Cəlilabad Baytarlıq İdarəsi tərəfindən ərazidə dezinfeksiya işləri aparılıb. Tələf olmuş heyvanların cəsədləri xüsusi qaydada zərərsizləşdirilərək basdırılıb.\nSürücülərin nəzərinə: Bakının bu prospekti sabah bağlı olacaq\n12 Dekabr 2017 17:14


GİCİTKANIN FAYDALI VƏ ZƏRƏRLİ XÜSUSIYYƏTLƏRİ » www.DIASPOR.info\nGİCİTKANIN FAYDALI VƏ ZƏRƏRLİ XÜSUSIYYƏTLƏRİ\n4-04-2021, 23:22 | Baxılıb: 124\nGicitkan çoxillik ot bitkisi olub, çoxsaylı möhkəm tükcüklərdən ibarətdir. Tibbidə İkievli giçitkan növünün toxum, yarpaq və kökümsovlarından tibbi məqsədlər üçün istifadə olunur. Bu bitki Gicitkankimilər fəsiləsinin Gicitkan cinsinə daxildir. Cinsin Yer kürəsinin bütün mülayim zonalarında yayılmış 30 növündən Qafqazda və Azərbaycanda 3, o cümlədən Naxçıvan MR-də isə 2 növünə rast gəlinir.\nKökümsovu üfiqi, qaytanabənzər, yeraltı, hətta yerüstü sarı rəngli, budaqlanan, nazik kökümsovlardan ibarətdir. Gövdəsi düz və ya qalxan, hündürlüyü 150-200 sm, küt, dənəvər olub, yuxarı hissəsi budaqlanandır. Yarpaqları qarşı-qarşıya, tünd-yaşıl, yumurtavari və ya neştərşəkilli, çoxdişcikli, ürəkşəkilli, dairəvi əsaslı və uzun itiuclu zirvəsi vardir. Yarpaqları uzunsov, itiuclu, kənarları dişcikli, seyrək tükcüklü olmaqla, nazik, kövrək, rəngi tünd-yaşıl, uzunluğu 10-17 sm, eni isə 5-7 sm-dir. Özünəməxsus iyli olmaqla, acı ot dadı verir. Yalançı zoğu sərbəst, xətti-neştərşəkilli, uzunluğu 1sm-dir. Yarpağın yuxarı hissəsi və gövdəsi cadarlaşmış olub, üzərində tükcüklər vardır. İkievli bitkidir. Çiçək qrupu zəngşəkilli, budaqlanandır. Kiçik, yaşıl, görkəmsiz çiçəkləri vardır. Toplanılmış xammal hava dəyişilən kölgə yerlərdə və ya 40-500C temperaturda ventilyasiya şəraitində quruducu şkafda qurudulmalıdır. Çoxillik yabanı ikievli gicitkanin yarpaqları iyun-iyul aylarında xammal kimi toplanılır.\nİkievli gicitkan əsasən çay, arx, bulaq və digər sucaq yerlərdə inkişaf edərək, yayıldığı sahələrdə çox da böyük olmayan qrup halında bitərək, sıx və hündürboylu cəngəllik əmələ gətirir. Bəzən isə tək-tək də rast gəlinir.\nİkievli giçitkannın yarpaqlarının tərkibində K vitamini (0,2%), askorbin turşusu (10,6%), karotinoidlər, aşı maddələr, pantoten və qarışqa turşuları vardır. Çiçəkləyən zaman yarpaqları yığılır. Yarpaqlarında çoxlu miqdarda askorbin turşusu (269 mq%), karotin və karotinoidlər (50 mq%), üzvi turşular (qarışqa, pantoten), B və K vitaminlər vardır. Bitkidə çox miqdarda aşı maddələr, mikroelementlər, fitonsidlər, protoporfirin, koproporfirin, urtisin qlikozidi, kofein, p-kumarin, asetilxolin, histamin və 5- hidroksitriptamin maddələri vardır.\nİkievli gicitkan bir sıra vitaminlər və bioloji aktiv maddələrlə zəngindir. Bu bitkidə aşı və zülal maddələri, 0,15-0,2% vitamin C, B1, B2, K, E və PP vitaminləri vardır. Bunlardan əlavə qarışqa və pantoten turşuları, karotinoidlər 13-14 mq% (qurudulmamış bitki nümunəsində), qurudulmuş nümunələrdə isə 50 mq%, xlorofil, sitosterin, karotin - violaksantin vardır. Bitkinin toxumlarında vitamin C, bitki yağı (16-23%) müəyyən edilmişdir, yarpaqlarında isə a- və b - karotinlər, lutein və izomerləri, neoksantin və likopin müəyyən edilmişdir.\nYarpaqlarının məhlulu və ekstraktı qankəsici maddə kimi ağciyər, böyrək, uşaqlıq və bağırsaq qanaxmalarında işlədilir. Yarpaqları polivitamin qarışıqların tərkibinə daxildir.\nAsteniya, qanazlığı, arterial hipotenziya, maddələr mübadiləsini normallaşdırır. Nevroz, isteriya, bronxit, pnevmoniya, bronxial astma, vərəm, difteriya, iştahasızlıq, ishal, qəbizlik, qastrit, enterkolit, epilepsiya və ateroskleroz xəstəliklərində tətbiq edilir. Qaraciyər və öd yollarının, sidikqovucu və iltihabəleyhinə dərman kimi nefrit, pielonefrit və sistitin müalicəsində tətbiq olunur. Sidikqovucu və orqanizm möhkəmləndirici dərman kimi I-II dərəcəli ürək-damar xəstəliklərində istifadə edilir. Uşaqlığın tonusunu yüksəldərək qankəsici təsir edir, klimakterik qanaxmalarda, uşaqlıq fibromasında, doğuşdan və abortdan sonrakı qanaxmalarda, iltihabi proseslərdə istifadə edilir. Podaqra, revmatizm, diatez, ekzema, hipoqalaktiya (süd ifrazının azlığı), şəkərli diabet, hemorroy, malyariya və piylənmələrdə tətbiq edilir. Dəmləməsi yanıq, yara və zədələnmələrdə dərinin regenerasiya prosesini normallaşdırır. Cavan bitkinin şirəsi öd və böyrək daşlarının əridilməsinə kömək edir. Gicitkanın kökü öd və böyrəklərdə “ilişib qalan” daşlar üçün olduqca yaxşı dərmandır. Bunun üçün ən yaxşı gicitkanın toxumu hesab olunur. Xaricə tətbiqində yanıqlarda (zəif isladıcı), yaraların müalicəsində, ekzemada, dəri qaşınmalarında, oynaq revmatizmində əvəzedilməz hesab olunur.\nMəhlul: 3 xörək qaşığı bitki 2 stəkan qaynar suda (termosda) dəmlənərək gündə 3 dəfə yeməkdən 20-30 dəqiqə əvvəl qəbul edilməlidir (sutqalıq doza). Xaricə yüksək konsentrasiyada gündə 2 dəfə qəbul edilir.\nGicitkan tez-tez yarpaqdakı flavonoidlər və minerallar səbəbindən orqanizmə təsir edən çay kimi istehlak olunur. Gicitkan çayı qızdırma, artritin müalicəsində istifadə olunur. 50 qr. təzə gicitkən yarpaqları, 4 stəkan su əlavə edin, qaynadın və 15 dəqiqə dəmləyin. Süzgəcdən süzün və isti için. Soyudulmuş çaya 1 xörək qaşığı bal da əlavə edə bilərsiniz.\nQurudulmuş gicitkan yarpaqları və çiçəklərini moruq yarpaqları, ekinezya kimi digər dərman bitkiləri ilə qarışdırmaqla də dəmləmək olar.\nBitkidən qaraçiyər, öd yolları və xroniki pankreatitin müalicəsində öd yollarının spazmını aradan aldırmaq, diurezi normallaşdırmaq və öd piqmentlərini və toksinləri orqanizmdən kənarlaşdırmaq üçün bu qarışıqdan istifadə etmək olar. Solmazcicəyinin (Helichrusun arenarium ) çiçək və çiçək səbətlərini 6 hissə, Zəif dazının (Hipericum perferatum) çiçək və meyvəsindən 4 hissə, İkievli gicitkanın (Urtica dioika) yarpağından 3 hissə, Adi zəyrəyin (Linium usitatissimum) yarpaq və toxunundan 2 hissə, İstiot nanənin (Mentha piperita) yarpaq, çiçək və toxumundan 3 hissə, Dağtərxununun (Tanacetum vulgare) çiçək, yarpağından 3 hissə, Adi razyananın (Foeniculum vulgare) yarpaq, çiçək və meyvəsindən 2 hissə götürülüb qarışıq hazırlanır. Bu qarışıqdan 2 xörək qaşığı götürülüb, 0,5litrlik termosda 3 saat dəmlənilib yeməkdən əvvəl 1 ay qəbul edilir.\nİkievli gicitkan bitkisinin faydası cox böyükdür. Lakin buna baxmayaraq tromboflebit, yüksək təzyiq, qatı qan, hamiləlik zamanı əks təsir göstərir. Qurudulmuş və ya qaynadılmış gicitkan nadir hallarda əks təsirlərə səbəb olur. Ancaq təzə yarpaqlarını cox yemək qıcıqlanmağa və yanıqlara səbəb ola bilər.\n1. Qan təziqini artırdığı və qan şəkərinin səviyyəsinə təsir göstərdiyi ücün daimi dərman qəbul edən qan təzyiqi və diabet xəstələrinə əks təsir göstərə bilər\n2. Uzun müddətli istifadə zamanı böyrəklərdə zədələnmə riskini artıra bilər;\n3. Depressiya, şizofreniyanın müalicəsi zamanı gicitkanın sidikqovucu təsiri qanda lityum konsentrasiyasını, dərmanların effektivliyini azaldır və potensial xəstəlik əlamətlərinin bərpasına səbəb olur.\n4. Gicitkanın ziyanı həddindən artıq istifadə ilə özünü göstərir ki, bu zaman mədə ağrısı, həddindən artıq tərləmə və dəri qıcıqlanması müşahidə olunur\nGicitkanı yığmaq ücün yazın ilk həftələrində cavan yarpaqlarından istifadə edilir. Özünüzü yanıqdan qorumaq üçün əlcəklərdən və ya hər hansı bir qoruyucu materialdan istifadə edilməsi məqsədəuyğundur.\nGicitkanı saxlamaq ücün aşağıdakı qaydalara əməl etmək lazımdır. Təzə xam gicitkan yarpaqlarını nəmli kağız dəsmallara bükməklə, 4 günə qədər soyuducuda plastik bir torbada saxlanıla bilər. Dondurulmuş gicitkan isə 8 aya qədər saxlanıla bilər. Qurudulmuş yarpaqlardan da dərman məqsədi ilə istifadə edilə bilər. Bunun ücün havalandırılmış quru yerlərdə bir ilə qədər saxlanıla bilər.\nGicitkan dadı ispanaqla təqribən eynidir. Gicitkan yarpaqları yanma hissini və turşuluğu aradan qaldırmaq üçün yeməkdən əvvəl qaynadılmalıdır. Dərman istifadəsinə əlavə olaraq, gicitkan çoxsaylı yeməklərin ləzzətinə əlavə edilə bilər.


“YAŞAT” düşərgəsinin dördüncü həftəsi başlayıb\nAna səhifə / Xəbər lenti / “YAŞAT” düşərgəsinin dördüncü həftəsi başlayıb\n“YAŞAT” Fondunun və “ASAN Könüllüləri” Təşkilatının birgə təşkilatçılığı ilə şəhid övladları üçün həyata keçirilən “YAŞAT” düşərgəsinin dördüncü həftəsinə start verilib.\nAzərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin İctimaiyyətlə əlaqələr şöbəsindən AZƏRTAC-a bildiriblər ki, əvvəlcə açılış mərasimi və komanda ilə tanışlıq olunub. Sonra isə psixoloqlar tərəfindən qrup oyunları həyata keçirilib.\nGünün sonunda Azərbaycanın Xalq artisti Miri Yusifin iştirakı ilə konsert proqramı təşkil edilib.\nDüşərgənin dördüncü həftəsi şəhidlərimizin 12-14 yaş kateqoriyasında olan övladlarını əhatə edir.\nHəmçinin tərəfdaşlar tərəfindən iştirakçılara müxtəlif hədiyyələr təqdim edilir.\nDüşərgə boyunca uşaqlar sığortalanmış olacaqlar və davamlı olaraq həkim nəzarəti və psixoloqlar tərəfindən müşayiət ediləcəklər. Psixoloqlar tərəfindən art və rəqs terapiyaları keçiriləcək, o cümlədən fərdi və kollektiv görüşlər, konsultasiyalar zamanı aşkarlanmış problemlər üzrə müalicəyə ehtiyacı olan uşaqlar müəyyənləşdiriləcək və Fond tərəfindən düşərgədən sonra müalicə prosesinə cəlb olunacaqlar.\nİyulun 12-dən şəhid övladları üçün başlayan yay düşərgələri avqust ayının sonuna qədər davam edəcək. Ümumilikdə 300-dək uşağı əhatə edəcək 6 düşərgənin həyata keçirilməsi nəzərdə tutulub. Hər düşərgə, ümumilikdə, 6 gün, 5 gecəni əhatə edəcək.\nBaxılıb: 227 dəfə


Azərbaycan tarixindən yüz şəxsiyyət-75 » Qadin.Net ~ İlk milli qadın portalı\nAslanov Həzi Əhəd oğlu\nHəzi Aslanov 1910-cu il yanvarın 2-də Lənkəran şəhərində anadan olub. Uşaqlıqdan hərb sənətinə böyük maraq göstərən Həzi 1924-cü ildə Azərbaycan komandirlər məktəbinə daxil olur. Təhsil illərində bilik və bacarığı ilə seçilən Həzi kursda birinci imiş. Nəzəri və praktik məşğələlərdə daim qabaqcıl olan Həzi SSRİ-nin Leninqrad şəhərinə göndərilir və orada təhsilini davam etdirir. O dövrkü sovet qoşunlarının ən müasir tankları sayılan BT-5 və BT-7, T-26 tanklarını mükəmməl öyrənən Aslanov 1930-cu ildə təyinatını SSRİ-nin Qərb hərbi dairələrindən birinin tank hissələrinə alır.\nSSRİ-nin Avropa ilə həmsərhəd bölgələri Qərb hərbi dairəsinə daxil idi. Bu istiqamət ən təhlükəli hesab olunur, burada yerləşən hərbi hissələrə ən yaxşı zabitlər göndərilirdi. Aslanovun komandirlik etdiyi hərbi hissələr daim öz döyüş hazırlığının səviyyəsi ilə seçilirdi.\n1941-ci ildə faşist Almaniyasın qoşunları SSRİ-yə hücum edəndə ilk zərbə Qərb hərbi dairələrinə vuruldu. SSRİ-nin siyasi və hərbi rəhbərliyinin səhvləri ucbatından sovet hərbi hissələri ağır vəziyyətə düşdü, bir çox yerlərdə almanlar tərəfindən mühasirəyə alındı. Hərbi aviasiya və tank hissələri sarıdan korluq çəkən sovet qoşunları ağır döyüşlərlə geri çəkilməli oldu.\nH.AsIanov müharibənin ilk günlərindən başlayaraq döyüşlərdə iştirak etmiş, dəfələrlə fərqlənmiş, medallarla təltif edilmişdir. 1941-ci ilin yayında müharibəni kapitan rütbəsində qarşılayan Aslanova artıq 1941-ci ilin sonuna podpolkovnik rütbəsi verilmişdir. Moskva ətrafında aparılan döyüşlərdə Aslanov ilk ordeninə layiq görülmüşdür. Belə ki, onun komandanlıq etdiyi tank taboru almanların mühasirəsinə düşmüş iri sovet hərbi birləşməsini mühasirədən çıxarmışdır. Mühasirəni yararkən Aslanovun taboru düşmənə sarsıdıcı zərbələr vurmuşdur. O həmçinin artıq partladılmaq üçün hazırlanmış 50 avtomaşın mə və sursatı mühasirədən çıxarmağa nail olmuşdur. Bu igidliyinə görə Həzi Aslanov Qırmızı Ulduz ordeni ilə təltif edilmişdir.\n1942-ci ilin ağır döyüşlərində yüksək hərbi qabiliyyəti ilə fərqlənən Aslanov 55-ci tank alayının komandiri təyin edilir və Rostov və Taqanroqda göstərdiyi şücaətlərə görə yeni orden və medallarla təltif olunur. Aslanovun sərkərdəlik məharətini görən ali komandanlıq onu öz hissəsi ilə müharibənin ən ağır nöqtəsinə-Stalinqrad şəhərinə göndərir. Stalinqrad şəhəri alınardısa, almanlar Volqa çayını nəzarətdə saxlar və SSRİ-nin Asiya hissəsinə keçə bilərdi. Bu səbəbdən də Stalinqrad mühüm strateji əhəmiyyətə malik idi. Odur ki müharibənin ən ağır döyüşləri bu şəhərin payına düşür.\n1942-ci ilin payızında burada müdafiə olunan sovet hərbi hissələri noyabr ayında əks-hücuma keçirlər. Əks-hücum nəticəsində başda feldmarşal Paulyus olmaqla düşmənin 30 minlik qruplaşması mühasirəyə alınır. Onları mühasirədən çıxarmaq üçün Hitler ora feldmarşal Manşteynin başçılığı ilə böyük tank qüvvələri göndərir. Bu tank qüvvələrinin qarşısında təkcə Aslanovun tank alayı dayanırdı. Əgər o geri çəkilsəydi, Paulyusun qoşunları mühasirədən çıxmaq imkanı qazanardılar. Qüvvələr nisbətinin qeyri-bərabər olmasına baxmayaraq, Aslanov döyüşü qəbul edir və sovet qoşunlarının əsas hissələri köməyə gələnədək mövqelərindən çəkilmir. Bu igidliyə görə o, SSRİ-nin ən ali mükafatı-Sovet İttifaqı Qəhrəmanı adına layiq görülür. Onun alayı "qvardiya tank alayı" adlandırılaraq sovet qoşunlarının say-seçmə hissələri sıralarına daxil edilir.\nStalinqrad vuruşmasından sonra xeyli irəliləyən sovet qoşunları Kursk şəhəri yaxınlığında almanlar tərəfindən dayandırılır. 1943-cü ilin yayında bu dəfə Rusiyanın bu şəhəri uğrunda ağır döyüşlər başlanır. Almanlar təşəbbüsü ələ keçirməyə, sovet qoşunları isə düşmən müqavimətini qırıb irəliləməyə çalışırlar. Ən dəhşətli toqquşma Kursk yaxınlığında yerləşən Proxorovka kəndi yanında baş verir. Burada hər iki tərəfdən 1200 tank üz-üzə gəlir. Uzaq və yaxın məsafələrdən bir-birlərinə atəş açan tankçılar mərmiləri qurtardıqda tanklarını düşmən tankına çırpırmışlar. Kursk döyüşlərində Həzi sonralar "Aslanov fəndi" adını almış fəndini tətbiq etməyə başlayır. Belə ki, o, tankların tamamilə yeni düzülüş və döyüş formasını təklif edir və bu üsulun tətbiqi düşmən üzərində qələbə qazandırır. İndiyənədək də hərbi məktəblər və akademiyalarda "Aslanov fəndi" adlanan həmin üsulu gələcək zabitlərə öyrədirlər.\nMahir sərkərdəlik qabiliyyətinə görə Aslanov SSRİ-nin paytaxtı Moskva şəhərinə göndərilir və orada Zirehli Tank Qoşunları Akademiyasını uğurla bitirir. Beləliklə, artıq polkonik Aslanova iri tank birləşmələrinə komandanlıq etmək hüququ verilir. 1944-cü il döyüşlərində polkovnik Həzi Aslanov 35-ci qvardiya tank briqadasının komandiri vəzifəsində Belorusiya şəhərlərini işğalçılardan azad edir. O döyüşlərdə Həzinin briqadası düşmənə sarsıdıcı zərbələr vurur, böyük sayda hərbi texnika və ləvazimat qənimət gotürür. Buna görə ona tank qoşunları qvardiya general-mayoru rütbəsi verilir. Həm sovet sərkərdələri, həm də almanlar o zaman onu "cinah zərbələrinin ustası" adlandırırmışlar.\n1944-cü il iyunun 23-30-da məhz Aslanovun briqadası ilk olaraq Berezina çayını keçmiş və Pleşen şəhərini, eləcə də 508 digər yaşayış məntəqəsini düşməndən azad etmişdir. Bu döyüşlərdə fərqlənən Həzi Aslanov ikinci dəfə Sovet İttifaqı Qəhrəmanı adına təqdim olunmuş və sənədləri rəhbərliyə göndərilmişdir.\nBelorusiya tam azad ediləndən sonra Aslanov briqadası ilə Pribaltikaya göndərilir. Onun briqadası İ.X.Baqramyanın tabeliyinə verilir. Əslən Azərbaycandan olan, Şəmkirin Çardaqlı kəndində böyüyüb başa çatmış bu nankor erməni generalı azərbaycanlılara həmişə xor baxmış, bacarıqlı azərbaycanlılara qısqanclıq və paxıllıqla yanaşmışdır. Bu zaman döyüşlər Litva, Latviya, Estoniya ərazilərində gedirdi. Bu döyüşlərdə Aslanovun briqadası xüsusilə fərqlənmişdir.\n1945-ci il yanvarın 24-də Mitava (indiki Yelqava) şəhəri yaxınlığında Həzi Aslanov ağır yaralı elan olunur: guya, onun yanında top mərmisi partlamışdır. Müharibə iştirakçıları bilirlər ki, insanın yanında top mərmisi partlayanda partlayış dalğası və yüzlərcə qəlpə onun bədənini tanınmaz hala salır. Yaralanan anda Aslanovun əynində olmuş gödəkçə Azərbaycan Tarixi Muzeyində qorunur və həmin gödəkçənin yalnız ürək nahiyəsində cəmi bir dəlik vardır. Aslanovun müəmmalı şəkildə yaralanmasının səbəbləri indiyənədək araşdırılmayıb.\nTibbi sənədlərdən aydın olur ki, Aslanovun yarası ölümcül deyilmiş və ona vaxtında yardım göstərilsəydi, həyatını xilas etmək olarmış. Lakin Aslanova adicə sarğı qoyulur, cərrahi əməliyyat isə qeyri-müəyyən, daha doğrusu, gülünc səbəblərdən ləngidilir. Nəticədə Həzi Aslanov qan itkisindən keçinir. Həzi Aslanova ikinci dəfə Sovet İttifaqı Qəhrəmanı adının verilməsi haqqında təqdimat sənədləri isə naməlum səbəbdən itirilir. Yalnız 1991-ci ildə, ölümündən 46 il sonra xalqımızın igid oğluna ikinci dəfə Sovet İttifaqı Qəhrəmanı adı verildi.\nMüharibə illərində general-mayor Həzi Aslanov Sovet İttifaqı Qəhrəmanı medalı, Lenin ordeni, 3 dəfə Qırmızı Bayraq, 2 dəfə Suvorov ordeni, Aleksandr Nevski ordeni, 1-ci dərəcəli Vətən müharibəsi ordeni, 2 dəfə Qırmızı Ulduz ordeni, həmçinin, müxtəlif medallarla təltif edilmişdir.\nHəzi Aslanov Bakıda, Şəhidlər xiyabanında dəfn edilib.\nAzərbaycanın hərb tarixinə Həzi Aslanov cəsur döyüşçü, görkəmli sərkərdə, iki dəfə Sovet İttifaqı Qəhrəmanı adına layiq görülmüş ilk və yeganə azərbaycanlı, tank qoşunlarının tətbiqinin yeni üsul və metodlarını yaratmış şəxs kimi daxil olmuşdur.\nGeneral Həzi Aslanovun doğum günü qeyd olundu\nBakıda yeni metro xəttinin inşasına başlanılıb\nMarqla oxudum Allah rəhmət eləsin\nTSK AGAT XEBERE GORE MINNETDARAM SENE


Azərbaycandakı bu insanlar 70 yaşa çatmayacaqlar – XƏBƏRDARLIQ – medpress.az\nAzərbaycanda 1,3 milyon insan tütündən istifadə edir. Çox təəssüf ki, bu insanların yarısı 70 yaşına çatmadan dünyasını dəyişəcəklər.\nMedpress.az xəbər verir ki, bunu jurnalistlərə Ümumdünya Səhiyyə Təşkilatının Azərbaycan üzrə ofisinin rəhbəri Fatoş Hande Harmancı deyib.\nOnun sözlərinə görə, dünyada və Azərbaycanda tütündən istifadə böyük problemdir. Ona görə tütündən istifadənin qarşısını almaq üçün ciddi tədbirlər görmək vacibdir.\nOfis rəhbərinin fikrincə, Azərbaycanda siqaretlərin qiyməti çox ucuzdur: “Qiymətləri artırmaqla gənclərin siqaretə başlamasını qismən azaltmaq olar. Eyni zamanda tütünlə bağlı reklamları azaltmaq, marketlərdə siqareti qapalı şəkildə satmaq yaxud qutuların yenilənməsini təmin etmək olar”.\nO, tütündən istifadə ilə bağlı mübarizə tədbirləri həyata keçirilməsə, siqaret çəkənlərin sayının durmadan artacağını da vurğulayıb.\nSağlamlıq rubrikalarında dərc olunub. Açar sözlər: istifadə, tütün, xəbərdarlıq


Türkiyə Bakı Qəhvə və Çay Festivalında/ » INFORM.az - Information Portal\nINFORM.az » Baş xəbər » Türkiyə Bakı Qəhvə və Çay Festivalında/\n11.01.2019 / 15:00\nTürkiyə Bakı Qəhvə və Çay Festivalında/ FOTO\nZiyarətçilər Türk qəhvəsinin hazırlanma qaydası ilə tanış olub, ləziz təamlarına dadına bax biləcəklər.\nSəfirliyin Mədəniyyət və təbliğat müşaviri İrfan Çiftçi İnform.az-a bildirib ki, Türkiyə tədbirdə iştirakı rəzmi xarakter daşıyır: “2019-cu il üçün müşavirliyin proqramında bu tədbirdə iştirak nəzərdə tutulmamışdı. Lakin dəyərli festival təşkilatçılarının Türkiyəni də bu tədbirdə görmək arzusu bizi iştiraka həvəsləndirdi”.\nFestival çərçivəsində Beynəlxalq Qəhvə Birliyinin (Specialty Coffee Association) dəstəyi ilə barista üzrə milli çempionat keçiriləcək.\nÇempionatın qalibi ixtisaslaşmış hakimlərdən ibarət beynəlxalq münsiflər heyəti tərəfindən seçilərək Azərbaycanı aprel ayında ABŞ-da keçiriləcək Dünya Barista Çempionatında (World Barista Championship) təmsil edəcək.\nƏlaqə telefonu: 051 500 44 55\n25 aprel / 21:50\nBeynəlxalq Milad Festivalında Azərbaycan stendi\n30 noyabr / 14:41\nBakı Beynəlxalq Caz Festivalı 2015\n22 oktyabr / 13:18\nBakıda növbəti beynəlxalq caz festivalı keçiriləcək\n30 sentyabr / 15:49\nŞəki möhtəşəm festival\n21 avqust / 11:48


“İlk növbədə maliyyə mənbələrinə çıxışı asanlaşdırmaq lazımdır”\n10:00 14.08.2019 (Yenilənib 00:15 14.08.2019)\nBAKI, 14 avqust — Sputnik. "Bu ilin 6 ayında kreditlər 3,6 faiz artıb. Lakin bu zaman başlıca olaraq bu artım 9 faizdən çox istehlak kreditləri tərəfindən baş verib. Amma biznes kreditləri, real sektorda kreditlər 0,3 faiz azalıb. Hesab edirik ki, biz diqqətli olmalıyıq. İstehlak kreditlərinin artması diqqətlə izlənilməlidir. Həm bütövlükdə əhalinin borc yükünün artmasını, həm də bank sektorunun portfelində bunun 50 faizə yaxınlaşmasını izləməliyik ki, sabah bu, hansı problemlər yarada bilər".\nSputnik Azərbaycan xəbər verir ki, bunu Mərkəzi Bankın sədri Elman Rüstəmov iyulun 31-də Prezident İlham Əliyevin yanında sosial-iqtisadi sahə ilə bağlı keçirilən müşavirədə deyib. Ekspertlər istehlak kreditlərinin artmasını Sputnik Azərbaycan-a şərh ediblər.\nİqtisadi Resursların Öyrənilməsi Mərkəzinin sədri Ruslan Atakişiyevin fikrincə, son dövrlər dövlət tərəfindən həyata keçirilən tədbirlərin bir hissəsi ona yönəlib ki, banklar daha çox özəl sektor, real sektor ilə işləsinlər: “Yəni banklar sahibkarlara vəsait versinlər, daha çox qeyri-neft sektoruna investisiya yatırsınlar. Son dövrlər faizlərin aşağı salınması ilə bağlı da banklara təsir göstərilir. Banklar sahibkarlıq subyektlərinə müəyyən qədər vəsait versələr də, daha çox yüksək faizlə kredit verməkdə maraqlıdırlar. Bunun üçün ən yaxşı bazar sırf istehlak kreditləridir”.\nOnun sözlərinə görə, son dövrlər istehlak kreditlərinin həcmi ümumi iqtisadiyyata qoyulan kreditlərin həcmi içərisində 40 faizi ötmək üzrədir: “Kənd təsərrüfatına, sənayeyə qoyulan kreditlər müvafiq olaraq 3-5 faiz və 12 faiz arasında dəyişir. Bu da onu göstərir ki, bankların sahibkarlıq subyektlərinə marağı azdır. Banklar daha çox vəsait əldə etmək üçün istehlak kreditləşməsinə yönəlirlər”.\nAlman nəhənginin çətin günləri: "Deutsche Bank" radikal addımlar atır>>\n“Burada ilk növbədə maliyyə mənbələrinə çıxışı asanlaşdırmaq lazımdır. Bunun üçün də maliyyə alətlərinin sayı çoxalmalıdır. Maliyyə alətlərinin, maliyyə mənbələrinin sayı nə qədər çox olsa, banklar rəqabətin təsiri ilə faizləri aşağı salacaq və real sektorla işləyəcək”, - deyə ekspert əlavə edib.\nİqtisadçı-ekspert Vüqar Bayramov da deyib ki, Azərbaycanda bankların hər zaman istehlak kreditlərinə daha çox marağı olduğunu müşahidə edirik:\n“2014-cü ildən sonra kommersiya banklarının məhz "neft şoku"na uyğun reaksiya verə bilməməsinin səbəblərindən biri bankların daha çox istehlak kreditləşməsi üzərində öz işini qurmağa çalışması idi. Bu da nəticədə banklarda problemli kreditlərin həcminin artmasına gətirib çıxardı”.\nEkspert bildirib ki, bankların istehlak kreditlərinə marağının artması daha qısa zamanda gəlir əldə etmək istəyi ilə bağlıdır: “Banklar çalışır ki, daha qısa zamanda gəlir əldə etsin. Bu da nəticədə istehlak kreditləşməsinə marağın artmasına gətirib çıxardır".\n“Bu, eyni zamanda real sektorun kreditlərə olan tələbinin ödənilməsinə imkan vermir və real sektor praktiki olaraq tələb olunan maliyyəni digər mənbələrdən əldə etmək məcburiyyətində qalır. Ona görə də istehlak kreditlərinin həcminin artması risklidir, arzuolunan deyil.\nBu zaman xarici şoklara banklar reaksiya verə bilmir, əhalinin gəlirlərinin strukturunda dəyişiklik baş verdiyi halda problemli kreditlərin həcminin artması müşahidə olunur”, - deyə o qeyd edib.\nEkspertin fikrincə, bu baxımdan Maliyyə Bazarlarına Nəzarət Palatası və Mərkəzi Bank tərəfindən bu strukturun tənzimlənməsinə ehtiyac var: “Real sektora daha çox kreditlərin təklif edilməsi üçün təşviqedici tədbirlərin gücləndirilməsi vacibdir. Əks halda, istehlak kreditləşməsi bank sektoru üçün arzuolunan deyil”.\nQeyd edək ki, Mərkəzi Bankın sədri Elman Rüstəmov müşavirədə deyib ki, bu gün bank sektorunda əhəmiyyətli likvidlik var: “Amma biz yenə də görürük ki, biznes kreditləri artmır. Görünür, kompleks requlyativ, stimullaşdırıcı tədbirlər görmək lazım gələcək ki, bu kreditlər bütövlükdə real sektora getsin və bütövlükdə ölkədə daxili investisiya prosesini dəstəkləsin".\nbank faizləri, istehlak, kredit borcu, bank borcu, borc, kredit, banklar


Balakəndə heyvanlar arasında xüsusi təhlükəli xəstəlikl...\nBalakəndə heyvanlar arasında xüsusi təhlükəli xəstəliklərə qarşı aparılan profilaktik tədbirlər dava...\nBalakəndə heyvanlar arasında xüsusi təhlükəli xəstəliklərə qarşı aparılan profilaktik tədbirlər davam etdirilir\nKənd Təsərrüfatı Nazirliyi yanında Dövlət Baytarlıq Xidməti (DBX) bildirir ki, Balakən rayonunda “Epizootiya əleyhinə profilaktika və diaqnostika tədbirlər planına” uyğun xüsusi təhlükəli xəstəliklərə qarşı profilaktiki peyvəndlənmə, diaqnostiki müayinə, dezinfeksiya, dezinseksiya və müalicə tədbirləri davam etdirilir. Qeyd olunan tədbirlər Balakən Rayon Baytarlıq İdarəsinin 11 sahə baytarlıq məntəqəsi tərəfindən aparılır.\nHazırda idarənin baytarlıq mütəxəssisləri rayonun 1 şəhər, 1 qəsəbə və 18 kəndində saxlanılan 38900 baş iribuynuzlu, 37300 baş xırdabuynuzlu, 1800 baş təkdırnaqlı heyvana, 4900 baş itə və 274600 baş quşa baytarlıq xidməti göstərirlər.\nCari ilin müvafiq dövrü ərzində rayonda 38900 baş iribuynuzlu, 37340 baş xırdabuynuzlu və 1800 baş təkdırnaqlı heyvanlarda qarayara, 3919 baş sahibli itdə quduzluq, 1475 baş xırdabuynuzlu (Rev-1 ştammı ilə) və 950 baş iribuynuzlu (brudoll ŞT-19 ştammı ilə) heyvanlarda bruselyoz xəstəliklərinə qarşı peyvənd aparılıb. Eləcə də bu dövr ərzində 179200 (“H” ştammı ilə) baş quş və 291700 baş cücədə (“La-Sota” ştammı ilə) nyukasl xəstəliklərinə qarşı peyvəndləmə tədbirləri yerinə yetirilib.\nFevral ayından Balakən rayonu ərazisində saxlanılan heyvanlar arasında dabaq xəstəliyinə qarşı peyvəndləmə tədbirinə başlanılıb. Artıq 38900 baş iribuynuzlu və 37340 baş xırdabuynuzlu heyvanda dabaq xəstəliyinə qarşı peyvəndləmə həyata keçirilib.\nMart ayının ilk günlərindən isə Balakən Rayon Baytarlıq İdarəsi tərəfindən iribuynuzlu heyvanların iti yoluxucu nodulyar dermatit xəstəliyinə qarşı peyvəndləmə tədbirinə başlanılıb. Artıq 38900 baş iribuynuzlu heyvanda nodulyar dermatit xəstəliyinə qarşı peyvəndləmə işi aparılıb. Həmçinin ilin əvvəlindən indiyə kimi baytarlıq xidməti tərəfindən rayon ərazisində 800 kvadratmetr sahədə məcburi, 710 kvadratmetr sahədə isə profilaktik dezinfeksiya işləri görülüb. Ümumiyyətlə, rayonun təsərrüfatlarında heyvanlar arasında aparılan peyvəndləmə tədbirləri “soyuq zəncir” rejiminə riayət olunmaqla həyata keçirilir.


İqbal Ağazadə də açıqlama yaydı: “…qapıdan yox, pəncərədən qaçdı” » Bizim Əsr\nTarix: 11 fev 2020 [00:11]\nBizimesr bizimxeber.az-a istinadən xəbər verir ki, İqbal Ağazadə seçki prosesində ciddi qanun pozuntularının olduğunu bəyan edib. “1 saylı məntəqə istisna olmaqla 29 məntəqənin heç birində protokollar verilmədi. Səslər sayılarkən nümayəndlərimiz tərəfindən videolentə alınıb. İstisnasız olaraq bütün məntəqələrdə böyük səs çoxluğu ilə qalib gəldik. Bununla bağlı videofaktlar var”, – deyə “Ümid” sədri vurğulayıb.


Qazaxıstanda Novruz bayramı geniş qeyd edilir - AZƏRTAC – Azərbaycan Dövlət İnformasiya Agentliyi\nAstana, 21 mart, AZƏRTAC\nQazaxıstanın paytaxtı Astanada Novruz bayramı münasibətilə keçirilən tədbirə minlərlə insan qatılıb.\nAZƏRTAC xəbər verir ki, bayram tədbirində Qazaxıstan xalqının lideri Nursultan Nazarbayev və dövlət başçısı Kasım-Jomart Tokayev iştirak ediblər. Nursultan Nazarbayev yeni ailə quranlara xeyir-dua verərək, xalqı bayram münasibətilə təbrik edib.\nAstananın bütün teatrlarında və konsert salonlarında proqramlar Novruza həsr olunub. Vilayət mərkəzlərinin meydan və parklarında bayram münasibətilə ənənəvi teatrlaşdırılmış şou, müxtəlif konsert proqramları nümayiş olunur, müsabiqələr və milli idman yarışları keçirilir.\nAlmatı küçələrində də ənənəvi bayram əhval-ruhiyyəsi hökm sürür. Qazax eposunun və nağıllarının qəhrəmanları şəhərin mərkəzi küçələrinə çıxıblar. İki minə yaxın epos, əfsanə və nağıl qəhrəmanlarının obrazlarında ilk dəfə belə möhtəşəm təqdimat keçirilir.\nAZERTAG.AZ :Qazaxıstanda Novruz bayramı geniş qeyd edilir


Bakı şəhəri üzrə 229 nömrəli tam orta məktəbdə təşkil olunan sərgidə BŞTİ-nin müdir müavinləri Rəşad Tağıyev və Nərgiz Səfərova, Nizami Rayon İcra Hakimiyyəti başçısının müavini Gülnaz İsrafilova, Təhsil Nazirliyinin Məktəbdənkənar fəaliyyətin təşkili şöbəsinin müdiri Vasif Məmmədov, İdarənin müvafiq struktur bölmə rəhbərləri, təhsil müəssisələrinin rəhbərləri, şagirdlər, valideynlər, ictimaiyyət nümayəndələri və KİV təmsilçiləri iştirak ediblər.\nTədbirdə çıxış edən BŞTİ-nin müdir müavini Rəşad Tağıyev qonaqları salamlayıb, bu kimi tədbirlərin istedadlı şagirdlərin üzə çıxarılmasında mühüm rolu olduğunu bildirib. Ümummilli liderə həsr olunan sərgini yüksək dəyərləndirən müdir müavini məktəbliləri Azərbaycan xalqının xilaskarı olan Heydər Əliyev irsini daha dərindən öyrənməyə və ondan bəhrələnməyə çağırıb.\nR.Tağıyev onu da qeyd edib ki, xalqın inamını özünə qaytaran müasir Azərbaycan dövlətinin memarı və qurucusu Heydər Əliyev tərəfindən uşaqların, gənclərin, yüksək təhsil almaları, geniş dünyagörüşə malik olmaları və ölkəmizi layiqincə təmsil etmələri üçün lazımi şərait yaradılıb.\nRayon İcra Hakimiyyəti başçısının müavini Gülnaz İsrafilova məktəbliləri yüksək yaradıcılıq qabiliyyətlərinə görə təbrik edib. G.İsrafilova milli və ümumbəşəri dəyərləri dərindən bilən türk dünyasının böyük oğlu Heydər Əliyevin milli mədəniyyətimizin inkişafı üçün hər zaman əzmkarlıq, fədakarlıq, təşəbbüs və yüksək təşkilatçılıq nümunəsi göstərdiyini nəzərə çatdırıb.\nBakı şəhərinin ümumi təhsil məktəbləri və uşaq-gənclər inkişaf mərkəzlərinin istedadlı şagirdləri 600 təsviri incəsənət, dekorativ tətbiqi sənət, floristika, elmi texniki, dizayn işləri,ulu öndər Heydər Əliyevin həyat və ictimai-siyasi fəaliyyətini özündə əks etdirən yaradıcılıq nümunələrini nümayiş etdiriblər.\nAçar sözlər: məktəbtəbdənkənar fəaliyyət, şagird, sərgi


Səhiyyə Nazirliyi əcnəbi həkimlərlə bağlı araşdırmalara başlayır\nÖzəl klinikalara əcnəbi həkimlərin ayaq-açmasi geniş vüsət alib. Son 5 ildə Səhiyyə Nazirliyi tərəfindən cəmi 88 əcnəbi həkimə Azərbaycanda tibb fəaliyyəti göstərməyə qanuni icazə verilsə də, qeyri-leqal fəaliyyət göstərnlər də az deyil. Nazirlik özəl klinikalarda bu kimi hallarin qarşisini almaq məqsədi ilə araşdirmalara başlayacaq. Cəmiyyətidə belə bir fikir formalaşib ki, xaricdən gələn həkimlər daha savadli, onlarin müalicə metodlari daha effektlidir. Bu isə daha çox özəl klinikalarin marağinda olan məsələdir. Bundan istifadə edən klinikalar xaricdən hansisa bir həkimi gətirib, onlarin iştiraki ilə yerli həkimlərimizdən qat-qat yüksək qiymətə əməliyyat və müalicələr həyata keçirirlər. Maraqlidir, görəsən, ölkəmizə qisa müddətə gələn həmin həkimlərə sağlamliğimizi etibar etməyə dəyərmi? Özəl tibb müəssisələrinə xarici ölkələrdən dəvət olunan həkimlərin sayinin artmasi, onlarin qanundankənar fəaliyyəti Səhiyyə Nazirliyini də narahat edir və artiq bununla bağli araşdirmalara başlanilir. Qurum əhalini də diqqətli olmağa çağirir.\nBir sözlə əcnəbi həkimlərə caninizi əmanət etməzdən öncə onun ölkəmizdə, dolayisi ilə sizi əməliyyat edəcək klinikada fəaliyyətinə icazə verən rəsmi sənədləri tələb etməyi unutmayin. Əks halda xərclədiyiniz külli miqdarda vəsaitin qarşiliğinda şəfa axtararkən, əlavə problemlər, fəsadlarla üz-üzə qalacaqsiniz.\n13:00 / 16.04.2014\nBu gün: 4743\nBu ay: 101931


Yanğınla bağlı yaradılan Dövlət Komissiyasının ilk iclası keçirilib\nDünyasını dəyişənlərin bütün dəfn xərcləri cənab Prezidentin göstərişinə əsasən, dövlət tərəfindən ödəniləcək. Artıq bu barədə Bakı Şəhər İcra Hakimiyyətinə, Binəqədi Rayon İcra Hakimiyyətinə və Maliyyə Nazirliyinə tapşırıq verilib. Bundan əlavə, xəstəxanalarda müalicə alanlara da yardım göstəriləcək. Komissiya sabahdan etibarən binanın mənzillərində yanmış əmlakın dəyərini müəyyənləşdirəcək və kompensasiya ödəniləcək.\nArtıq hadisə ilə bağlı cinayət işi açılıb. Günahkarlar ciddi cəzalandırılacaq. Əlbəttə ilk növbədə bizim vəzifəmiz insanların yerləşdirilməsi, onlara lazımi köməyin göstərilməsidir. Bu istiqamətdə ciddi iş aparılır.\nNazirlik: " Düşmən təxribatına qarşı müvafiq tədbirlər görüləcək"


Презентация биологии на тему Центральная нервная система\nИнфоурок › Логопедия › Презентации › Презентация на тему Как красива думать?\nİsmayıllı Şəhər İ.Həsənov adına 1 saylı tam orta məktəbin 8a sinif şagirdi Hacıyeva Nəzrin Hazırladı:\nFənn : Biologiya Mövzu : Mərkəzi Sinir Sistemi\nMərkəzi Sinir Sistemi Sxemdə sual işarəsinin yerinə nə olmalıdır? İnsanın Sinir Sistemi ? Periferik ? ? Somatik Vegetativ\nSomatik və Vegetativ Sinir Sistemi Somatik sinir sistemi eninəzolaqlı skelet əzələlərini və bir qisim daxili üzvlərin (dil, damaq, udlaq və qida borusunun yuxarı hissəsi) əzələlərini innervasiya edir və duyğu üzvləri vasitəsilə insan orqanizmini xarici mühitlə rabitədə saxlayır. Vegetativ sinir sistemi daxili üzvləri (həzm, tənəffüs, sidik-cinsiyyət aparatlarını), vəziləri, dərinin saya əzələlərini, ürəyi və damarları innervasiya edir. Bu sistem eyni zamanda sklet əzələlərini də təchiz edir, onların tonusunu nizama salır; bütün üzvlərin qidalanmasını təmin edir (trofik vəzifə daşıyır). Vegetativ sinir sistemi də iki hissəyə bölünür: simpatik hissə – lat. pars sympatica və parasimpatik hissə – lat. pars parasympatica. Digər bir təsnifata əsasən sinir sistemi iki şöbəyə bölünür: mərkəzi sinir sistemi – lat. systema nervosum centrale və ucqar ya periferik sinir sistemi – lat. gysema nevrosum periphericum.\nOnurğa beyni Onurğa beyni onurğa-sümük kanalının içərisində yerləşir.Yuxarıda uzunsov beyinlə birləşir,aşağıdan isə onurğanın bel şöbəsinə qədər uzunan ağ qaytan formasındadır.Xarici qatı uzun çıxıntılar yığınından ibarət ağ maddədən,daxili qatı isə neyronların cismi və qısa çıxıntılardan ibarət boz maddənin kəpənək formalı yığımından təşkil olunub. Onurğa beyninin ötürücü və reflektor funksiyaları var.Ötürücü yollar onurğa beyni ilə baş beynin Arasında əlaqə yaradır.Reflektor funksiyanı Əksəriyyəti baş beyinlə əlaqədardır.Onurğa beynindən 31 cüt qarışıq sinir çıxır. Onurğa Beynin Quruluşu\nBaş Beyinin Hissələri Ara Beyin Orta Beyin Beyin Körpüsü Uzunsov Beyin Beyincik\nBaş beyin Baş beyin kəllə boşluğunda yerləşərək, çəkisi orta hesabla 1360 qram olur. Qeyd etmək lazımdır ki, zehni inkişaf dərəcəsi ilə beynin çəkisi arasında bilavasitə əlaqə yoxdur. Baş beyni xaricdən üç qişa-sərt, hörümçək torunabənzər və yumşaq qişa ilə örtülmüşdür. Sərt qişa ikitəbəqəli olub, bir kəllə boşluğunu daxildən örtür, digəri baş beyninin xarici qişasını təşkil edir. Hörümçək torunabənzər qişa nisbətən nazik, şəfaf, qan damarları və sinirlərlə zəif təchiz olunmuşdur. Yumşaq qida damar və sinir lifləri ilə zəngin olub, baş beyninin qidalanmasında bilavasitə iştirak edir. Baş beyin ağ və boz maddədən təşkil olunmuşdur. Ağ maddə aparıcı yolar əmələ gətirərək, baş beynini onurğa beyni və onun hissələrini bir-biri ilə birləşdirir. Boz maddə onurğa beyninin, uzunsov beyinin və Varolio körpüsünün dərinliyində ayrı-ayrı yığınlar-nüvələr şəklində ağ maddənin içərisində yerləşir, beyincik və böyük beyin yarımkürələrində isə ağ maddənin üzərini örtür. İnsanın baş beyni üç əsas hissədən- beyin kötüyündən, beyincikdən və beyin yarımkürələrindən təşkil olunmuşdur. Beyin kötüyünə uzunsov beyin, Varolio körpüsü, rombabənzər boğaz, beyin ayaqcıqları, orta və ara beyin daxildir.Baş beyində 12 cüt kəllə sinirinin, o cümlədən, qoxu, görmə, üçlü eşitmə-müvazinət, üz, azan, dilaltı, dil-udlaq və s. sinirlərin mərkəzləri yerləşir. Baş Beyin\nAra Beyin Ara beyin-Görmə qabarlarından, qabarüstü, qabararxası və qabaraltı nahiyələrdən ibarətdir. Görmə qabarının alt hissəsində beyin ayaqcıqları arasında qabaraltı sahə hipotalamus yerləşmişdir. Hipotalamusun aşağı sahəsinə xüsusi borucuq vasitəsilə daxilisekresiya vəzisi olan hipofiz birləşmişdir. Nüvələrdə əmələ gələn neyosekretlər (vazopressin və oksitosin hormonları, mediatorlar) borucuq vasitəsilə hipofizə çatdırılır və onun fəaliyyətinə tənzimedici təsir göstərir. Bundan başqa, həmin yolla hipofizə baş beynində sinir impulsları keçir. Beləliklə, baş beyni ilə daxili sekresiya vəziləri arasında qarşılıqlı anatomik və funksional əlaqələr yaradılır. Bütün duyğu orqanlarının reseptorlarından çıxan impulslar ara beyindən keçib yarımkürələr qabığına gəlir. Mürakkəb hərəkət reflekslərinin çox hissəsi ara beyinlə əlaqədardır. Ara beyin maddələr mübadiləsinin, insanın qida və su qəbulunun, bədən temperaturunun daim bir qaydada olmasını tənzim edir.\nBeyincik Beyincik Uzunsov beyinin və Varolio körpüsünün üzərində yerləşir. Beyincik xaricdən boz maddədən əmələ gəlmiş qabıqla örtülmüşdür. Ağ maddə beyincik kütləsinin çox hissəsini təşkil edib, burada yerləşən afferent və efferent yolların hesabına baş beyninin digər şöbələri, dəri və əzələlərlə anatomik rabitə yaradır. Beyinciklə yarımkürələr arasında möhkəm ikitərəfli rabitə vardır. Bu rabitə hesabına beyincik iradi və qeyri-iradi hərəkət aktlarının koordinasiyasını (dəqiqliyini) tənzim edir. Bununla da skelet əzələlərinin tonusu, insanın bədən kütləsinin fəzada normal müvazinəti nizamlanır. Beyincik eyni zamanda orqanizmdə vegetativ funksiyaların nizamlanmasında bilavasitə iştirak edir.\nOrta Beyin Orta beyin Orta beyinə böyük beyin ayaqcıqları və orta beyin qapağı aiddir. Boşluğuna isə beynin su kəməri təşkil edir. Orta beyində skelet əzələlərinə daim sinir impulsları göndərən nüvələr yerləşir, sinir impulsları həmin əzələlərin tonusunu (gərginliyini) təmin edir. Görmə və eşitmə, səs qıcıqlarına qarşı əmələ gələn oriyentasiya (səmtləşmə) reflekslərinin qövsləri də orta beyindən keçir. Bu reflekslər sayəsində biz başımızı və bədənimizi qıcığa tərəf çeviririk. Fəal qamətin saxlanılması reflekslərinin əmələ gəlməsində də orta beyinin böyük əhəmiyyəti vardır.\nUzunsov Beyin Uzunsov beyin. Onurğa beyni birinci boyun fəqərəsi sərhəddində uzunsov beyinə və Varolio körpüsünə keçir. Ağ maddənin müxtəlif sahələrində boz maddə topluları körpüdə V-VIII, uzunsov beyində IX –XII cüt kəllə sinirlərinin nüvələrini əmələ gətirir. Ağ maddə isə uzunsov beyinin aparıcı yollarını təşgil edir. Uzunsov beynin əsas fizioloji əhəmiyyəti reflektor funksiyaların icrasından, onurğa beynindən gələn impulsların baş beynin digər şöbələrinə və əksinə nəql edilməsindən ibarətdir. Onun reflektor fəaliyyəti böyük əhəmiyyət kəsb edir. Belə ki, onun normal fəaliyyəti hesabına orqanizmdə mühüm funksiyaların, o cümlədən, ürək-damar, tənəffüs və həzm orqanlarının işinin nizamlanması, skelet əzələləri tonusunun saxlanması təmin olunur. Uzunsov beyində və Varolio körpüsündə bir sıra mühüm mərkəzlər yerləşmişdir. Burada tənəffüs mərkəzi yerləşir ki, karbon qazının qanda artması onun oyanmasına səbəb olur. Burada yerləşən azan sinirin nüvəsi-parasimpatik sinirin mərkəzi daim oyanmış halda olur və ürək fəaliyyətinə ləngidici təsir göstərir. Əmmə, çeynəmə, udma, çeynəmə, udma, qusma mərkəzləri də burada yerləşir. Qusma mərkəzi reflektor və neyro-humoral yolla oyanır. Qusma aktı nəfəs verdikdə baş verir, bir neçə dəfə dərindən nəfəs aldıqda tormozlanır. Tər, gözyaşı ifrazı, asqırma, öskürmə mərkəzləri də buradadır.\nSinir Sistemi Hər bir canlı orqanizm yaşadığı xarici mühitdən qıcıq qəbul etməyə və həmin qıcığa qarşı müvafiq reaksiya törətməyə qadirdir. Bu xüsusiyyət həyati təzahürlərdən biri olub, qıcıqlanma adını daşıyır. İbtidai canlılarda qıcıq qəbuledici xüsusi törəmələr yoxdur, bu vəzifəni həmin canlıların vücudunu təşkil edən protoplazma ifa edir. Məsələn, birhüceyrəlilərdən – amöb hər bir qıcığa (kimyəvi, mexaniki, istilik, elektrik, işıq və s.) qarşı hərəkət edərək, ya qıcıq mənbəyinə yaxınlaşır, ya da ondan uzaqlaşır. Bu növ reaksiyaya taksis və ya tropizm deyilir. Əgər bu reaksiya nəticəsində canlının orqanizmi qıcıq mənbəyinə yaxınlaşarsa, ona müsbət taksis, qıcıq mənbəyindən uzaqlaşarsa mənfi taksis deyilir. Qıcıq növünə görə müxtəlif reaksiyalar (taksis) ayırd edilir. Məsələn, kimyəvi maddələrə qarşı reaksiyaya – xemotaksis, işığa qarşı reaksiyaya – fototaksis, suya qarşı reaksiyaya – hidrotaksis, havaya qarşı reaksiyaya – aerotaksis, elektrik qıcıqlarına qarşı reaksiyaya – qalvanotaksis deyilir. Sinir sisteminin ilk elementlərinə bağırsaqboşluqlularda təsadüf edilir.\nSinirlər Sinir (lat. nervus qısa N.; cəmdə nervi; qısa Nn.) sinir liflərinin mərkəzi sinir sistemi xaricində toplanmasından əmələ gəlir. Müəyyən miqdar sinir lifləri bir yerə toplaşaraq sinir dəstələri əmələ gətirir; binlar xaricdən lat. endoneurium adlanan nazik birləşdirici toxuma qişası ilə örtülü olur. Kiçik sinir dəstələri də bir yerə toplaşıb böyük sinir dəstələri təşkil edir; bunlar da lat. perineurium deyilən birləşdirici toxuma qişası ilə əhatə olunmuşdur. Böyük sinir dəstələri öz növbəsində bir yerə toplaşaraq sinir – lat. nervus, ya sinir kötüyü – lat. truncus nervosus əmələ gətirir. Hər bir sinir xaricdən lat. epineurium deyilən sərt birləşdirici qişa ilə örtülü olur. Sinirlərin daxilində olan birləşdirici toxuma qatları onların istinad elementini təşkil etməklə bərabər, eyni zamanda qan və limfa damarlarını (lat. vasa nevrosum) və sinir kötüyünü innervasiya edən sinir liflərini (lat. nervi nervosum) müşayiət edir. Adətən kiçik sinirlər bir dəstədən, böyük sinirlər isə bir neçə dəstədən əmələ gəlir. Sinirlər şaxələndikcə onları təşkil edən dəstələrin miqdarı azalır.\nNeyron Neyron sinir sisteminin morfo-fizioloji və ya histo-fizioloji quruluş və genetik vahidi hesab olunur. XIX əsrin axırlarında meydana çıxmış bu nəzəriyyəyə neyron nəzəriyyəsi (R. Kaxal) deyilir. Bəzi müəlliflərin fikrincə neyronlar bir-birilə neyrofibrillər vasitəsilə rabitədədir, yəni neyrofibrillər qırılmadan bir neyrondan digər neyrona keçir. Bu nəzəriyyəyə neyrofibrilyar ya neyropil nəzəriyyə deyilir. Bu nəzəriyyə düzgün hesab edilmir. Neyron nəzəriyyəsinə görə sinir sistemi ayrı-ayrı neyronlardan təşkil olunmuşdur. lakinqeyd etmək lazımdır ki, neyronların arasında həmişə müəyyən bir əlaqə yaranır. Deməli neyronlarda olan müstəqillik şərtidir. Hər bir neyron hüceyrə cismindən, dendrit adlanan protoplazmatik çıxıntılardan və neyrit və akson deyilən uzun silindrik ox çıxıntıdan ibarətdir. Hər neyronun ancaq bir aksonu olur: dendritlərin miqdarı isə çox ola bilər. Hüceyrə cismi bir sıra törəmələrdən – neyroplazmadan, nüvədən və sinir fibrillərindən (neyrofibrillərdən) təşkil olunmuş və xaricdən qişa ilə örtülmüşdür. Hüceyrə cismində olan neyrofibrillərin ardı sinir hüceyrəsinin çıxıntılarına keçir.\nSinaps Sinir sistemini təşkil edən neyronlar bir-birilə müəyyən nisbətdə olur. Bu və ya başqa yerdə qıcıq nəticəsində meydana çıxan oyanma bir neyrondan digər neyrona, buradan da üçüncü neyrona və s. verilir. Qıcığın bir neyrondan digər neyrona keçməsi üçün bir neyronun neyriti digər neyronun dendriti ilə rabitədə olmalıdır. Bu növ rabitə neyronlar arasına ifraz olunan xüsusi kimyəvi maddələr (mediatorlar) vasitəsilə əmələ gəlir ki, buna sinaps (lat. synapsis) deyilir. Sinaps yalnız neyritin dendritlə rabitədə olması ilə deyil, eyni zamanda neyritin bilavasitə neyronun hüceyrə cismi ilə rabitədə olması ilə əmələ gəlir; birinci halda aksodendritik sinaps, ikincisinə isə asosomatik sinaps deyilir. Aksodendrik sinapslara artıq miqdarda beyin qabığının yuxarı qatlarında təsadüf olunur.\nNeyron Nəzəriyyəsi Neyron nəzəriyyəsinə görə sinir sistemi ayrı-ayrı neyronlardan ibarətdir; lakin bunlar vəzifə etibarilə bir-birlə rabitədədir. neyrofibrillər isə bir neyrondan digərinə keçməyib, rabitədə olduqları yerdə qalırlar; həmin yerdə sinir çıxıntılarının uclarında xüsusi törəmələr – sinaptik aparatlar əmələ gəlir. Oyanma bu aparatlar vasitəsilə qeyd olunduğu kimi bir neyrondan digər neyrona verilir. Sinapslardakı bu ötürücülük kiyəvi və biofiziki hadisələrlə izah edilir. Beləliklə neyronların quruluşca bir-birindən ayrı olmalarına baxmayaraq, neyronarası rabitənin və onların arasındakı qarşılıqlı təsirin olması sayəsində sinir sistemi həm quruluş, həm də vəzifə etibarilə bir vəhdət təşkil edir. Adətən, orqanizmdə bir neyron başqalarından ayrı olaraq heç bir vəzifə icra etmir; o ancaq digər neyronlarla birlikdə silsilə təşkil edib müəyyən vəzifə daşıyır.\nSinirin Növləri Sinirlər Hərəki Hissi Qarışıq\nHərəki Sinirlər Hissi Sinirlər Qarışıq Sinirlər Hərəki neyroların aksonlarından ibarət olub,impulsları orqanlara ötürür Hissi və hərəki neyronların uzun çıxıntılarından ibarət olub,impulsları hər iki istiqamətə ötürür Hissi neyronların uzun çıxıntılarından ibarət olub,impulsları mərkəzi sinir sisteminə ötürür\nMərkəzi Sinir Sistemi Baş Beyin Onurğa Beyni Somatik Sinir Sistemi-skelet əzələlərin,dərinin sinirləndirilməsi işində iştirak edir.İradidir. Avtonom Sinir Sistemi-daxili orqanların sinirlənməsində iştirak edir.İşi qeyri-iradidir. Parasimpatik Sinirlər Simpatik Sinirlər Duyğu Sinirləri Hərəki Sinirlər\nİzlədiyiniz... üçün... Təşəkkür.... Edirəm!\nНомер материала: ДВ-511361\nДоклад «Растительность Белокатайского района Республики Башкортостан».\nПрезентация «Растительность Белокатайского района Республики Башкортостан».\nЭКОЛОГИЧЕСКАЯ ОЦЕНКА ВОДЫ ТАЛДЫКОРГАНСКОГО РЕГИОНА АЛМАТИНСКОЙ ОБЛАСТИ


Həmyerlimizin xoş sorağı\nArtıq neçə illərdir ki, Moskvada "Art-noyabr" adlı incəsənət festivalı keçirilir. Bu il keçirilən növbəti festivalın təşkilatçılarından biri də Moskvada fəaliyyət göstərən "Buta" incəsənət mərkəzidir. Mərkəzin əsas məqsədi Azərbaycan incəsənətini xaricdə təbliğ etməkdir. Festivalda dünyanın məşhur musiqiçiləri ilə yanaşı, Azərbaycanın əməkdar artisti, beynəlxalq müsabiqələr laureatı, Prezident təqaüdçüsü Murad Hüseynov da iştirak edir.\nBu festivalda müxtəlif ölkələrdən musiqi olimpinin görkəmli nümayəndələri, o cümlədən L.Poqoreliç, Natalya Rubinşteyn, Nina Koqan, Daniel Pronner, Fyodor Əmirov, Pyotr Laul və başqaları çıxış edirlər. Ən məşhur artistlərin ifasınqa dahi bəstəkarların 100-dən çox əsəri, habelə dünya şöhrətli həmvətənimiz Qara Qarayevin əsərləri cəmlənmişdir. Festival günlərində "Grammy" mükafatı laureatı, Amerikanın əfsanəvi musiqi qrupu "Klezmatiks"in çıxışları da maraqla qarşılandı. Murad Hüseynovun birinci solo konserti Marina Svetayevanın mənzil muzeyində oldu. O burada Q.Qarayev, Dübüssi, Ravel və Raxmaninovun əsərlərini ifa etdi. Noyabrın 16-da M.Hüseynov isə Moskva Beynəlxalq Musiqi Evində tanınmış "Yeni Rus kvarteti" ilə birlikdə səhnəyə çıxacaq.\nMurad Hüseynov əvvəllər də Moskvada reallaşan müxtəlif layihələrdə, o cümlədən "Musiqili Kreml" layihəsində iştirak edib. O, Çaykovski adına Moskva Konservatoriyasının Raxmaninov zalında, Kreml sarayında, Lujnikidə 5 minlik auditoriyanın qarşısında çıxış edib.\nMurad professional səhnəyə çox erkən - hələ Bülbül adına orta ixtisas musiqi məktəbinin VIII sinfində oxuyanda çıxıb. İlk həyəcanını da onda yaşayıb, uğurunu da o vaxtlar qazanıb. Əsərlərini ifa etdiyi dahi bəstəkarlar və dinləyicilər qarşısındakı məsuliyyəti M.Hüseynov heç vaxt unutmur. İstedadlı pianoçu Murad Hüseynovu dünyanın neçə-neçə ölkəsində - Yaponiyada, Fransada, Almaniyada, İtaliyada, İspaniyada, ABŞ-da, Turkiyədə tamaşaçılar hərarətlə qarşılayıblar.\nM.Hüseynov işləmək üçün çox ölkələrdən dəvət alıb. Amma həmişə də bu təklifləri qəbul etməyib. "Həyatımı Bakısız, vətənsiz təsəvvür eləmirəm. Mən təhsilimi Bülbül adına məktəbdə almışam. Musiqi Akademiyasını bitirmişəm, ən yaxşı pedaqoqlardan öyrənmişəm. Konservatoriyada, xüsusi fortepiano sinfində dərs deyirəm, qabiliyyətli tələbələrim var. Əldə etdiyim biliyi, təcrübəni həmvətənlərimə öyrədirəm" - deyir Murad Hüseynov.\nAzərbaycan.- 2009.- 14 noyabr.- S. 8.


Taekvondoçularımız final mərhələsində yarışacaq | SuperSport\nƏsas səhifə Digər Taekvondoçularımız final mərhələsində yarışacaq\nNTaekvondo idman növünün 2017-ci il Qran-Pri yarışlarının final mərhələsi keçiriləcək. Rusiyanın Moskva şəhərində startı verilən Qran-Pri turniri Mərakeş və Böyük Britaniyanın ardından, Fil Dişi Sahilin Ədibcan şəhərində başa çatacaq.\nSupersport.Az-ın məlumatına görə, yarışda mübarizə aparmaq üçün kişilərdən ibarət milli yığma komandamızın dörd üzvü bu gün Əbidcana yollanır. Belə ki, Dünya Taekvondo Federasiyasının Olimpiya reytinq cədvəlində ilk pillədə yer alan idmançılarımızdan Radik İsaev (+80 kq 437.70 ) və Milad Beigi Hərçəqani (-80 kq 472.36 xal), eləcə də 207.69 xalla 7-ci pillədə qərarlaşan Ayxan Tağızadə, 161.94 xalla 15-ci olan Məhəmməd Məmmədov (hər ikisi -68 kq) mükafatlar uğrunda döyüşlərə qatılacaq. Yarışlar 2-3 dekabr tarixlərində keçiriləcək.\nQeyd edək ki, qalib idmançı aktivinə 80, ikinci yer 48, üçüncü yerə sahib olan isə 28.8 reytinq xalı əlavə etmiş olacaq. Baş məşqçilər Reza Mehmandoust, Elnur Amanov və böyük məqşi Rəşad Əhmədovun rəhbərliyi ilə turnirə yollanan taekvondoçularımız dekabrın 5-də Vətənə dönəcək.\nQadın millimiz dünya kubokuna gənc heyətlə yollanır\n“Beşiktaş”ın 9 qol vurduğu qolkiperdən etiraz


Tovuzda və Ağstafada yağan dolu bölgənin təsərrüfatına xeyli ziyan vurub\n4 İyun 2013 14:28 (UTC+04:00)\nTovuz və Ağstafada davam edən qeyri-sabit hava şəraiti infrastruktura xeyli ziyan vurub.\nTrend Türkel TV-yə istinadən xəbər verir ki, Tovuzda müşahidə olunan güclü külək və dolu rayona xeyli ziyan vurub. Qeyri-sabit hava şəraiti və yağan dolu Gəncədən sonra Tovuz rayonunda özünü göstərib. Saat 18:30-dan başlayan güclü dolu yarım saatadək davam edib.\nTovuz Rayon Fövqəladə Hallar Komissiyasının sədri Mahir Həsənov bildirib ki, indi dəymiş ziyanın miqdarının müəyyənləşdirilməsi istiqamətində iş aparılır. Təbii fəlakət daha çox Böyük Qışlaq kəndinə ziyan vurub. Kənddə evlərə, eletrik xətlərinə xeyli ziyan dəyib. Komissiya sədrinin sözlərinə görə, indiyədək Bakı-Qazax avtomobil yolunun Tovuz rayonundan keçən hissəsində yerləşən evlərə elektrik enerjisinin verilişi bərpa olunmayıb. Hazırda bu istiqamətində tədbirlər görülür.\nAğstafa rayonuna da güclü dolu yağıb. Nəticədə rayonun 10-a yaxın kəndinə ciddi ziyan dəyib. Rayonda ağacların aşması nəticəsində elektrik naqilləri sıradan çıxıb, bu isə əhalinin işıqsız qalmasına səbəb olub. Bundan əlavə, rayonun rabitə sistemində qismən fasilə yaranıb. Təxminən 30 dəqiqə müddətində yağan güclü dolu dağ kəndlərində kənd təsərrüfatına, xüsusilə də kartofçuluğa xeyli ziyan vurub. Hazırda dəymiş ziyanın aradan qaldırılması üçün işlər görülür.


Müharibənin dönüş nöqtəsi – Hadrutun fəthi\nMüharibənin dönüş nöqtəsi – Hadrutun fəthi Siyasət\n17 Mart 2021 14:35\nPrezident İlham Əliyevin Füzuli və Xocavəndə səfəri zamanı Hadrutun alınmasının əhəmiyyəti barədə səsləndirdiyi fikirlərdən sonra, həmin dövrdə sosial şəbəkələrin erməni, rus və ingilisdilli seqmentində, eləcə da sözügedən dillərdə yayımlanan informasiya vasitələrində yayımlanan rəy və şərhlərə yenidən nəzər salmaq qərarına gəldim. Maraqlıdır, həmin dövrdə nəinki ermənilərin, hətta Rusiya və Qərb mediasının, həmçinin ekspertlərinin bütün açıqlama, şərh və rəylərində israrla Hadrutun alınmasının mümkünsüzlüyü barədə iddialar irəli sürülür və Azərbaycanın sadəcə informasiya müharibəsi apardığı bildirilir. İndi həmin dövrdə yayımlanan məlumatlara və digər materillara nəzər salanda, acı təbəssümünü gizlədə bilmirsən. Sentyabrın 27-dən oktyabrın 4-dək olan müddətdə, yəni Cəbrayılın alınmasına qədər olan dövrdə əksər məlumatlarda və ekspert rəylərində Azərbaycanın bəzi yüksəkliklərə sahiblənməsindən sonra müharibənin tezliklə dayanacağından bəhs edilir. Müharibənin gedişində rəylər dəyişir, şübhəsiz. Təbii ki, Hadrutun işğaldan azad edildiyi zaman kəsiyinədək… Ermənilər və Azərbaycanın haq savaşında qalib gəlməsini istəməyənlər “Hadrut ermənilərdədir” deyə daş atıb başlarını tuturlar. Nə üçün? Hansı səbəbdən? Çünki Hadrutun azad edilməsi Azərbaycan ordusunun yolunu Şuşaya və digər ərazilərə açmaqla yanaşı, Ermənistan cəmiyyətinə, separatçılara və Azərbaycan torpaqlarında qanunsuz olaraq məskunlaşdırılan ermənilərə çox ciddi və sarsıdıcı bir mesaj verirdi. Məlum olduğu kimi, Hadrut ermənilər tərəfindən ən çox məskunlaşdırılan, infrastrukturu dağıdılmayan azsaylı ərazlərdən biri kimi diqqət mərkəzində idi və düşmənin bütün potensialı Xankəndi və Şuşa ilə yanaşı, həm də Hadruta yönəlmişdi. Hadrutun işğaldan azad edilməsi isə, o anlama gəlirdi ki, işğalçı ordu mülki əhalinin təhlükəsizliyini təmin etmək iqtidarında deyil. Bu isə öz növbəsində, Ermənistanda, həmçinin qanunsuz məskunlaşdırma və digər səbəblərdən Azərbaycan ərazilərində yaşayan ermənilərin Ermənistan ordusu ilə bağlı “məğlubedilməzlik” iddialarını sıradan çıxaracaq, mifləri məhv edəcək və Azərbaycanın bu müharibədə qalib gələcəyi mesajını verəcəkdi.


Fındıq ilə balqabaq - Balqabaq yeməkləri - Tərəvəzlər - 2021\nBalqabaq ilə qoz-fındıq bişirmək üçün maddələr\nBalqabaq qabığı 250 qr.\nSoyulmuş qoz-fındıq (qoz və ya fındıq) 70 qr.\nÇiçək balı (yüngül və ya qaranlıq) 20 qr.\nPudra şəkər 30 qr.\nDadmaq üçün 300 ml qaynar su\nYerdə darçın 1/2 tsp\nBıçaq, Tərəvəz kəsmə taxtası, Blender, Saucepan (bir böyük, biri kiçik), Çaydan, Dərin boşqab, Colander, Saucer, Kürək, Çay qaşığı, Soyuducu, Pişirici\nBalqabaq qoz-fındıq ilə bişirilir:\nAddım 1: Balqabağı bişirin\nBu desert üçün bizə soyulmuş və bişmiş bir balqabaq lazımdır (eyni parça 250 qr). Bunu etmək üçün, balqabaqdan qabığı çıxarın, toxumları soyun və bir tavada daha çox qaynar suyu bir çimdik duz ilə qarışdırın. Bu "turşuda" və kəsilmədən bir balqabaq qoyun. Qaynana qədər gözləyirik və 20-30 dəqiqə qaynamaq. Balqabağın qaynadılmış olub olmadığını yoxlayın. Bunu etmək üçün, ətə basdırmaq üçün bir bıçaq istifadə edin. Bıçaq yumşaq bir şəkildə gələrsə, onu söndürə bilərsiniz. Bişmiş balqabağın bir hissəsini bir süzgəcin üzərinə qoyun, ondan su tökülməlidir və balqabaq sərinləşməlidir.\nAddım 2: şərbət və qoz-fındıq hazırlayın.\nBu desert üçün qoz ən yaxşısıdır. Onların xüsusi dadı, bir az acı, bal siropu ilə yaxşı gedir. Üstəlik, qozun tərkibində yod və bəzi vitaminlər var. Ancaq qoz yoxdursa, prinsipcə hər kəs edəcək. Ediləcək ilk şey bal şərbətidir. Almaq üçün 20 qr. balı isti suda 1: 4 nisbətində yetişdiririk, yəni 20 qr, 70-80 ml qaynar suya ehtiyacımız var. Kiçik bir qabda siropu darçın ilə qarışdırıb qızdırmaq lazımdır. Şərbət qaynadıqdan sonra söndürün. Balın eşşək olmaması və yanmaması üçün qarışdırdığınızdan əmin olun. Fındıqları bir qarışdırıcıda doğrayın və hamarlanana qədər toz şəkərlə qarışdırın.\nAddım 3: balqabağı tökün.\nBir saucerdə yer qoz-fındıq və toz şəkər qarışığı tökün. Soğutulmuş qaynadılmış balqabağı 2x2 sm kvadratlara bölün. Hər bir parça diqqətlə qoz-fındıqda yuvarlanmalı və qablara qoyulmalıdırxidmət edəcəyiniz. Qalan qarışıqla üstünə balqabağı səpin. İndi meydanlar üstünə bal siropu ilə doldurulmalıdır. Hazır yeməyi artıq soyuducuda 15-20 dəqiqə soyudulur və desert hazırdır!\nAddım 4: balqabağa qoz-fındıq ilə xidmət edin.\nÇərəzimiz tamamilə soyudulduqda hazır olacaq, buna görə bu müddət ərzində limon balzamı və ya nanə ilə bitki çayını tökürük. Belə bir vitamin və şirin desert üçün yalnız doğru olacaq. Balqabağı qoz-fındıq ilə birbaşa soyudulduğu qabda xidmət edin. Şirniyyat üçün kiçik xörəklər və çəngəllər təklif etmək daha yaxşıdır. İştahsızlıq!\n- - Kiçikləri bu faydalı desert ilə bəsləmək istəsəniz, balqabağı dilimlərə kəsməyək, qaba bir qızartma qabına sürtmək daha yaxşı olar. Ehtiyatlı olun, uşaq reseptin tərkib hissələrinə allergik olmamalıdır!\n- - Şirin əslində pəhrizlidir və arıqdır. İçində yağ və ya şəkər yoxdur. Buna görə rəqəmlərinə tabe olanlar və postları saxlayanlar üçün idealdır.\n- - Ətir daha ədvətli edilə bilər, bunun üçün adətən yemək zamanı bal şərbətinə təzə qızardılmış zəncəfil və ya bir neçə ətirli mixək çiçək əlavə olunur.\nVideoya baxın: Balqabaq deyib keçmə, TUMU və SUYU da dərmandır - Balqabağın faydaları (Sentyabr 2021).\nCopyright 2021 \_ Fotoşəkilləri ilə addım-addım reseptlər \_ Fındıq ilə balqabaq


WordPress ilə əlaqəli ən yaxşı şeylərdən biri WordPress mövzuları və plaginləri ilə əldə etdiyiniz sadə özelleştirme seçimləridir.\nWordPress nizamına öz kod parçaları və CSS üslublarını əlavə etməklə bu çimdikləri növbəti səviyyəyə qaldıra bilərsiniz.\nBu problem temanız üçün bir yeniləmə mövcud olduqda ortaya çıxır. Diqqətli deyilsinizsə, mövzuya etdiyiniz bəzi dəyişiklikləri itirmək üçün yaxşı bir şans var.\nBu yazıda bir WordPress mövzusunu özelleştirmeyi itirmədən asanlıqla necə yeniləyəcəyinizi sizə göstərəcəyik. Yeni bir mövzu yeniləməsi çıxdıqda təsirlənməməyiniz üçün mövzularınızı necə düzgün bir şəkildə düzəltməyinizi də izah edəcəyik.\nWordPress güclü ilə gəlir sistema yalnız WordPress özü üçün deyil, həm də pluginlər və mövzular üçün yeniləmələri quraşdırmaq üçün istifadə edilə bilər.\nWordPress saytınız mütəmadi olaraq yeniləmələri yoxlayır və göstərir İdarəetmə paneli »Yeniləmələr Yan.\nBir mövzu yeniləməsi varsa, bir mesaj da görünəcək Görünüş »Mövzular Yan.\nYeniləmələr WordPress saytınızın təhlükəsizliyi və fəaliyyəti üçün həqiqətən vacibdir. Təhlükəsizlik və hata düzəlişlərinə əlavə olaraq, mövzu tərtibatçıları bu yeniləmələri yeni xüsusiyyətləri təqdim etmək üçün də istifadə edə bilərlər.\nSonra WordPress dizayn paketini yükləyir, açır və köhnə sənədləri yeni versiya ilə əvəz edir.\nBu, saytınızda quraşdırılmış hər hansı köhnə tema sənədinin üzərinə yazılacaqdır. Xüsusi kodu WordPress tema sənədlərinizə əl ilə əlavə etsəniz, bu dəyişikliklər itiriləcəkdir.\nHansı mövzu dəyişikliklərinin təhlükəsiz olduğunu və hansı parametrlərin çıxarıldığını görək.\nYeniləmə zamanı hansı mövzu parametrlərini itirə bilərsiniz?\nBir WordPress mövzusunu özelleştirməyin bir neçə yolu var. Bu mövzu parametrlərindən bəziləri təhlükəsizdir, çünki dəyişiklikləriniz WordPress verilənlər bazasında saxlanılır.\nBuraya bir ziyarət yolu ilə daxil ola biləcəyiniz daxili WordPress teması özelleştirme yolu ilə edilən bütün dəyişikliklər daxildir Görünüş »Fərdiləşdirin Yan.\nTema tənzimləyicisi ilə WordPress mövzusunu dəyişdirə və WordPress verilənlər bazasındakı bütün dəyişiklikləri saxlaya bilərsiniz. Başlıq görüntüsünü, rəngləri, düzeni, xüsusi CSS və daha çoxunu dəyişə bilərsiniz.\nAstra və Ocean WP kimi populyar WordPress mövzuları indi pluginlərlə gəlir. Bu plaginlər mövzuya əlavə funksionallıq əlavə etmək üçün istifadə olunur. Bu əlavə plaginlərlə edilən mövzu dəyişiklikləri dizayn yeniləməsindən də təsirlənmir.\nWordPress nizamınızı Divi, Beaver Builder, Elementor və s. Kimi bir WordPress səhifə generatoru ilə düzəliş etsəniz, bu dəyişikliklər də təsir etməyəcəkdir.\nBir plagin istifadə edərək saytınıza əlavə etdiyiniz hər hansı digər xüsusiyyətlər də təhlükəsizdir. Məsələn. WordPress əlaqə formalarınız, Google Analytics, e-poçt bülleteni pop-up və daha çox.\nYeniləmə zamanı itirdiyiniz parametrlər\nMövzunuzun xüsusiyyətləri.php faylına kod əlavə etmisinizsə, gizli qalacaq. Mövzunuzun üslub hesabatı sənədinə birbaşa əlavə etdiyiniz CSS dəyişiklikləri (style.css) də silinəcəkdir.\nİndi hansı dəyişikliklərin silinəcəyini bildik, mövzunu yenilədikdən sonra onları necə saxlamaq və bərpa etmək barədə danışaq.\naddımlar 1, Mövzu yeniləməsinə hazırlıq\nBirincisi, bir FTP müştəri istifadə edərək WordPress hosting hesabınıza qoşulun.\nBirləşdirildikdən sonra / wp content / themes / qovluğuna gedin və temalar qovluğunuzu kompüterinizə yükləyin.\nBu qovluq temanın bir ehtiyat nüsxəsidir və temanı yenilədikdən sonra özelleştirmeleri kopyalama və yapışdırmaq üçün istifadə olunur.\naddımlar 2, Yenilənmiş mövzunu yükləyin və parametrləri köçürün\nİndi yenilənmiş versiya üçün köhnə mövzu sənədlərinə düzəlişlərimizi tətbiq edəcəyik.\nYalnız saytınızın veb saytına daxil olun və son versiyasını kompüterinizə yükləyin. Element üçün zip faylı tapın və çıxarın.\nMövzunuzda etdiyiniz dəyişiklikləri xatırlayırsınızsa, əvvəlki mövzudan kod parçaları çıxarıb yeni versiyaya yapışdırın.\nEtdiyiniz dəyişiklikləri xatırlamırsınızsa, əvvəlcə onları tapın. Bunun ən asan yolu tema sənədlərinizi müqayisə etməkdir.\nWinMerge (Mac üçün Kaleidoscope, Linux üçün Hesabat) kimi sənəd müqayisə proqramına ehtiyacınız olacaq.\nFayl müqayisə proqramında hər iki mövzu qovluğunu açın. Fayllar bir-birinin yanında göstərilir, beləliklə əvvəlki mövzuya əlavə etdiyiniz parametrləri tapmaq üçün onları tez müqayisə edə bilərsiniz.\nSonra kodu əvvəlki tema sənədindən kopyalayıb yeni sxemdə eyni fayla yapışdıra bilərsiniz.\naddımlar 3, Yeni mövzu qovluğunu yükləyin\nYeni mövzuya dəyişiklikləri kopyaladıqdan sonra yenilənmiş versiyanı saytınıza yükləyə bilərsiniz.\nYalnız FTP müştəri istifadə edərək saytınıza qoşulun və / wp content / themes / qovluğuna dəyişdirin. Yeni mövzu qovluğunu seçin və saytınızda yeniləyin.\nFTP müştəri eyni adı olan sənədlərin artıq mövcud olduğunu xəbərdar edir. Köhnə tema sənədlərinizin yeni fayllarla dəyişdirilməsini təmin etmək üçün <strongOverwrite 'seçməlisiniz.\nSizin WordPress mövzusunu yeniləmisiniz. Hər şeyin gözlənildiyi kimi işlədiyinə əmin olmaq üçün sayta daxil olun.\nBu, mövzu yeniləmələri zamanı dəyişiklikləri itirməməyinizə kömək edəcəkdir.\nWordPress nizamınıza kod parçaları və ya xüsusi üslublar əlavə etmək istəyirsinizsə, burada izləmək üçün ən yaxşı təcrübələr var.\nƏn yaxşı həll yolu bir uşaq mövzusunu yaratmaq və xüsusi kodunuzu uşaq mövzu sənədlərinə əlavə etməkdir.\nBununla birlikdə, bir çox yeni WordPress istifadəçisi ikinci dərəcəli bir mövzu yaratmaq üçün rahat deyillər. Xoşbəxtlikdən, daha sadə həllər var.\nBütün xüsusi kod dəyişiklikləri üçün kod parçası plaginindən istifadə edə bilərsiniz.\nSaytınıza zərər vermədən xüsusi kod parçaları etibarlı şəkildə əlavə etməyə imkan verir və dəyişikliklər mövzu yeniləmələrindən təsirlənmir. Bu dəyişiklikləri itirmədən WordPress mövzusunu da dəyişə bilərsiniz.\nCSS kodu üçün hər şeyi Dizayn Customizatorundakı əlavə CSS sekmesinde saxlaya bilərsiniz.\nDaha çox məlumat üçün, WordPress-də xüsusi CSS əlavə etmək üçün təlimatımıza baxın.\nAlternativ olaraq, CSS kodunu yazmadan üslubu asanlıqla tənzimləmək üçün güclü CSS Hero plaginindən istifadə edə bilərsiniz.\nÜmid edirik ki, bu məqalə özəlləşdirməyinizi itirmədən WordPress mövzusunu yeniləməyə kömək etdi. Bir probleminiz varsa, ən çox yayılmış WordPress səhvləri və onları necə düzəltmək üçün bələdçimizə baxın.


Ailə, Qadın və Uşaq Problemləri üzrə Dövlət Komitəsi və Almaniya Beynəlxalq Əməkdaşlıq Təşkilatının birgə təşkilatçılığı ilə təlim keçirildi. - Xəbərlər - ŞİRVAN ŞƏHƏR Icra Hakimiyyəti\nAilə, Qadın və Uşaq Problemləri üzrə Dövlət Komitəsi və Almaniya Beynəlxalq Əməkdaşlıq Təşkilatının birgə təşkilatçılığı ilə təlim keçirildi.\n26 sentyabr 2019-cu il tarixdə Olimpiya İdman Kompleksində Ailə, Qadın və Uşaq Problemləri üzrə Dövlət Komitəsi Almaniya Beynəlxalq Əməkdaşlıq Təşkilatının birgə təşkilatçılığı ilə “Dayaq” Mentorluq proqramı çərçivəsində “Gender bərabərliyi nədir? Mövcud Qadın Siyasəti” , “Liderlik və ya idarəetmə, Liderliyin funksiyaları” , “Qadın və Liderlik. Qadın iştirakçılığının yerli səviyyədə əhəmiyyəti nədir? Təqdimat və qrup işi” mövzularında təlim keçirildi.Təlimdə Şirvan şəhəri, Biləsuvar, Hacıqabul, Saatlı, Sabirabad, Neftçala və Salyan rayon icra hakimiyyələrinin nümayəndələri iştirak etdilər.Ailə, Qadın və Uşaq Problemləri üzrə Dövlət Komitəsinin şöbə müdirinin müavini Aynur Veysəlova-Abbasova, GİZ-in Cənubi Qafqazda Yaxşı Yerli Özünüidarəetmə Proqramı Lahəsinin məsləhətçisi Fidan Qasımova iştirak etdi.


Sükan arxasında telefonla danışan sürücü cəzalandırıldı - FOTO | Xəbərlər\n18:16, 8 yanvar 2019\nSürücüyə və daşıyıcı şirkətə də ciddi xəbərdarlıq edilib\n“187 nömrəli müntəzəm marşrut xətti üzrə (Zirə qəsəbəsi-Koroğlu metrostansiyası) avtobusun sürücüsünün hərəkətdə olan zaman mobil telefondan istifadə edərək yol hərəkəti qaydalarının kobud şəkildə pozmasına dair məsələ nəzarətə götürülərək araşdırılıb”.\nBakucity.az xəbər verir ki, bu barədə məlumatı Bakı Nəqliyyat Agentliyinin mətbuat xidmətinin rəhbəri Mais Ağayev yayıb. O bildirib ki, qayda pozan avtobus sürücüsünün Əliyev Natiq Babal oğlu olduğu müəyyən edilib:\n“Törətdiyi xətalara görə barəsində müvafiq inzibati tədbirlərin görülməsi üçün sürücünün sənədləri və digər zəruri məlumatlar Dövlət Yol Polisinə təqdim edilib. İnzibati Xətalar Məcəlləsinin 329.1-ci maddəsinə (təhlükəsizlik kəmərini bağlamadan avtobusu idarə etdiyinə) görə və 342.6-cı maddəsinə (nəqliyyat vasitəsinin hərəkəti zamanı telefonu əldə saxlamaqla ondan istifadə etdiyinə) görə sürücü Natiq Əliyevə qarşı inzibati xəta haqqında protokol tərtib edilib.\nMəsələ ilə bağlı Bakı Nəqliyyat Agentliyi tərəfindən daşıyıcı şirkətə də ciddi xəbərdarlıq edilib”.


23 aprel tarixi hər il Türkiyədə Milli Suverenlik və Uşaq Bayramı kimi qeyd olunur | TRT Azerbaycan\n23 aprel tarixi hər ...\n23 aprel tarixi hər il Türkiyədə Milli Suverenlik və Uşaq Bayramı kimi qeyd olunur\nTürkiyənin hər bir tərəfində bu gün bayram əhval-ruhiyyəsi yaşanır.\n23.04.2019 ~ 18.01.2021\nBeynəlxalq Uşaq günü Türkiyə Respublikasının qurucusu və ilk dövlət başçısı Mustafa Kamal Atatürkün dünya uşaqlarına verdiyi bir hədiyyədir.\n23 Apreldə bayram Türkiyə Respublikası dövlət adamlarının, Anıtkabir də daxil olmaqla, müxtəlif Atatürk abidələri yanında rəsmi mərasimlərlə başlayır, stadionlarda ibtidai təhsil şagirdlərinin hazırladığı nümayişlərin sərgilənməsi və rəsmi keçidlərlə davam edir.\nRəsmi tədbirlərdən sonra müxtəlif növ yarışmalar keçirilir. Müxtəlif qeyri-hökumət təşkilatları və ya qurumlar tərəfindən təşkil edilən tədbirlərə yer verilir.\n1979-cu ildən qeyd olunmağa başlayan TRT Beynəlxalq 23 Aprel Uşaq Şənliyi 23 Apreli bütün dünya uşaqlarının qeyd etdiyi bir bayram halına gətirməyi məqsəd qoyub. Birinci dəfə yalnız SSRİ, İraq, İtaliya, Rumıniya və Bolqarıstanın iştirak etdiyi şənliyə hazırda təxminən 50-dən çox ölkənin uşaqları qatılır. 1979-cu ildən 2000-ci ilə qədər Türkiyənin paytaxtı Ankarada təşkil edilib, daha sonra ölkənin başqa şəhərlərində də həyata keçirilir.\n“Bu günün balacaları sabahın böyükləridir” deyən Atatürk bayram ərəfəsində dövlətin idarəsinin uşaqların öhdəsinə buraxılması ənənəsinin əsasını qoyub. Bu çərçivədə keçirilən 23 aprel tədbirlərində uşaqlar nitq söyləyir, şeirlər oxuyur. Hər il 23 apreldə Türkiyə prezidenti, baş naziri, şəhər valiləri, bələdiyyə sədrləri, kənd və qəsəbə muxtarları öz yerlərini müəyyən olunan uşaqlardan birinə verir. Azyaşlıların bu vəzifədə verdiyi göstərişlərə də riayət olunur.\nEtiketlәr: #23 aprel Türkiyədə Milli Suverenlik və Uşaq Bayramı


Küləkli hava gəmilərin fəaliyyətinə necə təsir edib? - RƏSMİ CAVAB\nLent.az -a bu barədə Dövlət Dəniz Agentliyinin mətbuat xidmətindən məlumat verilib.\nEkologiya və Təbii Sərvətlər Nazirliyinin Milli Hidrometeorologiya Departamentinin Hidrometeoroloji Proqnozlar Bürosundan Dövlət Dəniz Agentliyinin Milli Mərkəzinə daxil olan xəbərdarlıqda bildirilirdi ki, Xəzər Dəniz Akvatoriyasında iyunun 29-u axşamdan iyulun 2-si gündüzədək şimal-qərb küləyinin 18-23 m/s, arabir 27-32 m/s – dək güclənəcəyi, dalğanın hündürlüyünün 2-3 metr, sonrakı inkişafda 5-7 metr olacaq. Hava proqnozu Dövlət Dəniz Agentliyinin Milli Mərkəzinə daxil olan andan gəmi sahibləri, liman kapitanları, liman nəzarət müfəttişləri müvafiq tədbirlərin həyata keçirilməsi və xidmətin gücləndirilməsi ilə bağlı təlimatlandırılıb. Gəmilərin Hərəkətinin İdarəetmə Xidmətinin ərazisində lövbərdə duran və hərəkətdə olan gəmilərə NAVTEX və digər rabitə əlaqəsi vasitəsilə məlumatlar ötürülüb, müvafiq təlimatlar verilib.\nGəmilərin təhlükəsiz şəkildə lövbər sığınacaqlarında dayanması təmin edilib. Növbə çəkmə ərazilərində növbə çəkən gəmilərin hərəkətində problem yaşanmayıb. Bununla yanaşı dənizdə neft-qaz platformalarının aid olduğu qurumlar hava xəbərdarlığı ilə bağlı məlumatlandırılıb. Azərbaycanın sahilboyu ərazilərində son naviqasiya və rabitə stansiyaları tam gücü ilə işləyir. Dövlət Dəniz Agentliyinin gündəlik iş rejimində olduğu kimi Azərbaycanın ərazi sularında istər Azərbaycan istərsə də xarici bayraq altında üzən gəmilərin hərəkətinin təhlükəsizliyinin təmin edilməsi yüksək səviyyədə həyata keçirilir. Dövlət Dəniz Agentliyinin rəhbərliyi Milli Mərkəzlə fasiləsiz əlaqə saxlayır və gəmilərin hərəkətinin təhlükəsizliyinin təminatı diqqətdədir. Dövlət Dəniz Agentliyinin Milli Mərkəzi tərəfindən ərazisində mövcud olan bütün texniki vasitələrlə müşahidənin gücləndirilməsi və gəmilərin hərəkətinin təhlükəsizliyinin təmin edilməsi istiqamətində fasiləsiz xidmət həyata keçirilir.\nMəlumatda qeyd olunub ki, Xəzəryanı dövlətlər içərisində ilk olaraq Azərbaycanda yaradılan Milli Mərkəz ən son texnoloji avadanlıqlarla təchiz olunub. Milli Mərkəz tərəfindən, eyni zamanda Fövqəladə Hallar Nazirliyinin Böhran Vəziyyətlərində İdarəetmə Mərkəzi, Müdafiə Nazirliyinin Hərbi Dəniz Qüvvələri, Dövlət Sərhəd Xidmətinin Sahil Mühafizəsi növbə xidmətləri, Xəzər Dəniz Gəmiçiliyinin müvafiq növbətçi xidməti, Dövlət Neft və BP şirkətinin müvafiq qurumları ilə mütəmadi qarşılıqlı məlumat mübadiləsi həyata keçirilir. Bu müddət ərzində heç bir problem və çətinlik yaşanmayıb.


“Şərurlu İsfəndiyar” da ağac qırğınına başladı - Azinforum.az İnformasiya Portalı\nAna səhifə / Gündəm / “Şərurlu İsfəndiyar” da ağac qırğınına başladı\n“Şərurlu İsfəndiyar” da ağac qırğınına başladı\nBakı və ətraf rayonlarda yaşıllıqların məhv edilərək yerində ticarət obyektlərinin tikilməsi haqda dəfələrlə yazmışıq.\nBu cür özbaşınalığın qarşısı təəssüflər olsun ki, hələ də alınmır. Cəza mexanizmi var, amma bu da yetərli deyil. Görünür, ona görə ki, bu cəza çox yumşaqdır. Belə ki, ağaclar kəsiləndən sonra hüquqi və ya fiziki şəxslər sadəcə olaraq 1000-1500 manat cərimələnir.\nGörünən budur ki, elə yaşıllıqları məhv edib, yerində yüz minlərlə, milyonlarla manat dəyəri olan obyekt tikənlərə də bu yüngül cəza sərf edir. Çünki bu qədər xərc çəkib qazanc əldə etmək istəyən oliqarx, məmur, biznesmen üçün kəsilən ağaca görə 1000-1500 manat cərimə ödəmək o qədər də çətin deyil. Üstəlik onların bu cəriməni ödəyib-ödəməməsi də sual altındadır…\nYaşıllıqların məhv edilməsi vətəndaşlar tərəfindən vaxtında görülür, buna etiraz edilir, bu cür özbaşınalıqlar ictimailəşdirilir. Elə bu ictimai qınağın nəticəsi olaraq da “ağac qətliamı”nın qarşısını almaq bir çox hallarda mümkün olur.\nLakin əksər vaxtlar ağaclar gecə vaxtlarında qırıldığından bu yaşıl soyqırımının qarşısını almaq olmur. Ekologiya və Təbii Sərvətlər Nazirliyi isə hadisə baş verəndən sonra ağacları kəsən şəxslərə qarşı qanunda nəzərdə tutulan cərimələr tətbiq edir.\nDoğrudur, yaşıllıq ərazidə tikilən obyektlərin hamısının qanunsuz inşa edildiyini demək olmaz. Bəzi sahibkarlar bununla bağlı müvafiq qurumların razılığını əvvəlcədən alırlar. Məsələn, elə Ekologiya və Təbii Sərvətlər Nazirliyindən də. Həmin sahibkar ərazidə olan ağacların başqa bir yerə köçürülməsi, yəni qırılmaması haqda öhdəlik götürür və tikintiyə başlayır. Amma belə hallar azdır.\nHazırda Bakıda müxtəlif yerlərdə ağacların kütləvi şəkildə qırılması halları müşahidə olunur. Obyekt tikməyə yer tapa bilməyən işbazlar artıq paytaxt sakinlərinin istirahət etdiyi parklara üz tutub. Bu cür parklardan biri də Binəqədi rayonu ərazisində, “Azadlıq prospekti” metrosunun çıxışındadır.\nHazırda parkın bir hissəsində istirahət və əyləncə mərkəzi tikilir. Tikinti işi “Şərur” MTK tərəfindən aparılır. Bu tikinti şirkəti tanınmış iş adamı “Şərurlu İsfəndiyar” kimi tanınan İsfəndiyar Axundova məxsusdur.\nBu tikinti sahəsində aprelin 7-də bədbəxt hadisə də baş verib. Burada fəhlə işləyən 1994-cü il təvəllüdlü Nahid Əliyev 3-cü mərtəbədən yıxılaraq faciəvi şəkildə öldü. Fəhlə yıxılandan sonra çəkilən fotodaan görünürdü ki, onun həyatını təhlükədən qorumaq üçün heç bir təhlükəsizlik tədbiri görülməmişdi.\nFaktla bağlı rayon prokurorluğunda Cinayət Məcəlləsinin 222.3-cü (tikinti və sair işlərin aparılmasının təhlükəsizlik qaydalarını pozma) maddəsi ilə cinayət işi başlanıb. Hələ ki, nəticəsi yoxdur.\nİndi isə qayıdaq ağacların məhv edilməsinə. Əvvəlcə qeyd edək ki, tikinti başlamazdan əvvəl burada sıx yaşıllıq olub. Sakinlər deyir ki, əvvəllər bu ərazi istirahət üçün çox əlverişli yer olub.\nSonradan parkda yenidənqurma işləri də görülüb. Lakin sonradan parkın hər iki tərəfində tikinti işləri aparılıb. Əvəzində isə yaşıllıqlar məhv edilib.\n“Şərur” MTK-nın rəhbəri “Şərurlu İsfəndiyar”ın yaşıllıqların məhv edilməsinə görə cərimələnib-cərimələnməsini öyrənməyə çalışdıq.\nEkologiya və Təbii Sərvətlər Nazirliyindən əvvəlcə bildirildi ki, həmin tikinti işləri 2009-cu ildən başlayıb. Lakin sonradan nazirlikdən o da bildirildi ki, ağacların qırılması ilə bağlı hansı tədbirlərin görülüb-görülməməsi haqda araşdırma aparandan sonra ətraflı məlumat veriləcək.\nÖncəki Etibar Məmmədov Ukraynada “Partiot”un qurultayında çıxış edib\nNövbəti Jirinovski Ermənistanın iç üzünü açsa da, Azərbaycana da haqsızlıq etdi


Həzrət Məhdinin (ə.f) Fitr bayramındakı duası » Ahlibeyt.ge\nTƏVƏSSÜL DUASI OXUNUŞ VƏ TƏRCÜMƏSİ\nAşura Ziyarəti Azərbaycanca\nAyət namazı necə qılınır?\nHəqiqi tövbə etməyin kamil qaydası\nEynşteynin İmam Sadiq (ə) haqda dilə gətirdiyi cümlələr\nÇətinlikləri aradan qaldırmaq üçün dua\nİmam Sadiq (ə) ateistə Allahın varlığını necə sübut etdi?\nƏbədi əzaba səbəb olan 13 günah hansılardir?\nHəzrət İmam Rzadan (ə) hədislər\nAhlibeyt.ge » Dualar » Həzrət Məhdinin (ə.f) Fitr bayramındakı duası\nTarix: 23-05-2020, 21:49\nBölmə: Dualar, İslam elimləri\nİmam Məhdi Sahibəz-Zaman (ə.f) belə dua edir: “Pərvərdigara! Sənə üz tuturam o halda ki, Peyğəmbər (s) qarşımda, Əli (ə) arxamda sağ tərəfdə və qalan İmamlar (ə) da sol tərəfdədirlər.\nOnlarla Sənə yaxınlıq axtarıram və onlardan başqa heç kəsi Sənə yaxın tapmadım. Onlar İmamlardırlar. Rəhmətinlə məni saleh bəndələrin zümrəsindən qərar ver!\nPərvərdigara! Səni istəyirəm və mənə diqqət et. Sənin yanında olanı axtarıram. Ona görə də mənim üçün (onu) asan et və hacətlərimi yerinə yetir.\nSən kitabında və haqq kəlamında belə deyirsən: “Ramazan ayı insanların bələdçisi, aşkar hidayət dəlillərinə malik və (haqq ilə batili bir-birindən) ayıran Qur’anın nazil olduğu bir aydır”. (“Bəqərə” 185).\nBu ayın ehtiramını və hörmətini, onda Quran nazil edərək və həmçinin Qədr gecələrini onda qərar verərək, daha da artırdın.\nDedin: “Qədr gecəsi min aydan daha xeyirlidir. O gecə mələklər və Ruh (Cəbrail, ya mələklərdən olmayan başqa bir şərəfli varlıq) Rəbbinin izni ilə (həmin gecədən gələn ilin Qədr gecəsinədək dünyada baş verəcək) hər bir iş(in təqdir, tənzim və sabit edilməsin)dən ötrü yerə enər”. (“Qədr” 3-4).\nAllahım! Səndən o şeyi istəyirəm ki, saleh bəndələrin istəyir. Həzrət Muhəmməd (s) və Ali-Muhəmmədə (ə) salavat göndər və o şey ki, məni Sənə yaxınlaşdırır, məndən qəbul et.\nMənə əməlimin qəbul olmasını və dualarımın yerinə yetməsini lütf et. Atəşdən xilas olmağı mənə inayət et və xilas olmağımla mənə minnət qoy.\nAllahım! Məni arzularımda ümidsiz etmə və ümidimi yerinə yetir. Muhəmməd (s) və Ali-Muhəmməd (ə) vasitəsilə Sənə üz tutmuşam və onları özümün, arzularımın, istəklərimin, yalvarmalarımın qarşısında qərar vermişəm.\nSimamı onların vasitəsilə dünya və axirətdə ağ et və məni dərgahının yaxın olanlarından qərar ver. Sən onları tanımam üçün mənə minnət qoydun, ona görə də onların vasitəsilə aqibətimi səadətlə xətm et. Çünki Sən hər işə qadirsən!”.\nQədr gecəsinin hansı olması niyə gizli saxlanılır?\nQədr gecəsinin ən mühüm 4 xüsusiyyəti\nDəstəmaz alan zaman İmam Əli (ə) nə deyirdi?\nRamazan ayının bərəkəti, əzəməti və şərafəti Quranın bu ayda nazil olmasına ...\nQədr gecəsinin İmam Zaman ağa (ə.f) ilə rabitəsi\nValideyn üçün ən yaxşı dua və ən yaxşı əməl\nQəlbim - Allahın evidir\nİlin proqramı Qədr gecəsində kimə təhvil verilir?\nİblisə (lən) verilən möhlət müqabilində Həzrət Adəm (ə) Allahdan insanlar ü ...\nGürcüstan üfüqi ilə iyul ayının azan təqvimi.. Linkə keçid alan\nGürcüstan üfüqi ilə iyun ayının azan təqvimi.. Linkə keçid alan


20 Yanvar şahidlərin yaddaşında | Azərbaycan Dövlət Tərcümə Mərkəzi\nAzərbaycan xalqının yaddaşında silinməz izlər qoymuş qanlı 20 yanvar hadisələrindən 29 il ötür. Totalitar sovet rejiminin hərb maşınının dinc əhaliyə qarşı həyata keçirdiyi bu amansız təcavüz aktı bu gün bütün dünyada insanlığa qarşı törədilmiş ən ağır bəşəri cinayətlərdən biri kimi qəbul olunur.\nHəmin gecə – 1990-cı il yanvarın 19-dan 20-nə keçən qanlı tarixi gecə sovet ordusunun xüsusi təyinatlı bölmələri və daxili qoşunları Bakıya yeridilmiş, dinc azərbaycanlılara qarşı görünməmiş qəddarlıq və vəhşiliklər törətmişdir.\nQoşunların Azərbaycana qanunsuz yeridilməsi nəticəsində Bakıda və respublika rayonlarında 147 nəfər öldürülmüş, 744 nəfər yaralanmışdır. Hərbçilər tərəfindən 200 mənzil, 80 avtomaşın, o cümlədən təcili yardım maşınları, yandırıcı güllələrin törətdiyi yanğınlar nəticəsində xeyli sayda dövlət və şəxsi əmlaklar məhv edilmişdir.\nÖlənlər arasında qadınlar, uşaqlar və qocalar, təcili yardım və milis əməkdaşları olmuşdur.\nAzərbaycan xalqına qarşı törədilmiş bu dəhşətli qətliam baş verən gün iş başında olan Azərbaycan həkimləri hadisələri belə xatırlayır:\nVüqar Yusifzadə – 1 saylı Xəstəxananın (keçmiş Semaşko adına xəstəxana) həkimi:\n“20 yanvar gecəsi mən Salyan kazarması tərəfdə idim. Həmin hərbi məktəb tərəfdə dayanan tankların lyuklarında gənc əsgərlər vardı. Zabit bizə yaxınlaşdı və tanklara yol verməyimizi istədi. Biz məktəbin qarşısındakı asfaltın üzərində oturduq. O zaman əsgərlər biz tərəfə bir neçə tüstü şaşkası atdılar. Tüstü dağılanda gördük ki, bizdən 50 addımlıq məsafədə əsgərlər dayanıblar. Zabitin komandası eşidildi və avtomatlar hazır vəziyyətə gətirildi.\nƏsgərlər "Ura", "İrəli" çığırtıları ilə içərisində qadınların da olduğu təxminən qırx nəfərlik dəstənin üzərinə şığıdılar. Təşviş içində qaçmağa başladıq. Arxamızca güllə səsləri eşidildi, bir neçə nəfər yaralandı. Mən kolluqların arasında gizlənə bildim və əsgərlərin yaralılara yaxınlaşıb onları avtomatın qundağı ilə necə vurduqlarını öz gözlərimlə gördüm. Beləcə yolu açdılar, sonra tanklar torpağa uzanmış insanların üstündən keçərək hərəkət etdi”.\n“Atışma başlayan kimi, şəxsi maşını olan bir çox cərrahlarımız dərhal işə gəldilər. Yaralılar gecə saat birdən sonra xəstəxanaya gətirildi və ilk əməliyyat saat ikidə aparıldı. Bütün gecəni cərrahiyyə əməliyyatları apardıq. Səhərə yaxın öyrəndik ki, şəhərin digər mərkəzi xəstəxanalarında da vəziyyət eyni cür olub”.\nCahangir Hüseynov – Təcili Tibbi Yardım Xəstəxanasının o vaxtkı baş həkimi:\n“Yanvarın 20-də xəstəxanamıza 176 yaralı gətirildi. Onların üzərində iki sutka ərzində bizim cərrahlar tərəfindən cərrahiyyə əməliyyatları aparıldı.\nElə təkcə bu fakt Sovet qoşunlarının Bakıya girməsi zamanı guya cəmi yüz nəfərin yaralanması barədə Moskvanın yaydığı rəsmi xəbərlərin yalan olduğunu göstərir.\nYaralılardan başqa, xəstəxanaya meyitlər də gətirilirdi. Yanvarın 20-də səhərə yaxın 30 meyit gətirdilər. Yaralılardan da hər gün ölən olurdu”.\n“Meyitləri hamam otağına yığır, sonra morqa daşıyırdılar. Yaralıların sayı hər an artırdı. Bütün kabinetlərdə, hətta sarğı və qəbul otaqlarında da cərrahiyyə əməliyyatları aparılırdı. Çünki başqa yer yox idi. Yanvarın 20-də və sonrakı günlərdə də yaralı axını kəsilmədi”.\n“Yanvarın 20-də gecə saat 12:30-da xəstəxanada işıqlar söndü. Biz əməliyyatları etmək üçün şam yandırmalı olduq, sonra kerosin lampası gətirdilər. Xoşbəxtlikdən, xəstəxananın generatoru vardı və tezliklə onu işə sala bildik”.\nD.Hüseynov – cərrah:\n“Mən 35 ildir cərrahiyyə əməliyyatları aparıram, işimlə əlaqədar çox dəhşətlər görmüşəm, amma belə yaralılarla həyatım boyu rastlaşmamışdım. Yanvarın 20-də daxil olan yaralıların nəinki daxili orqanları, hətta sümükləri də bircə güllə ilə dağılmışdı”.\n“Yanvarın 20-də, günortaya yaxın bizim morqa 85 meyit gətirildi. Onların 75-i kürəyindən güllə yarası almışdı, ikisi küt alətlərlə verilən işgəncələrdən dünyasını dəyişmişdi, altısını BTR əzmişdi, ikisi isə kəsilmiş-deşilmiş yaralardan, yəni iti alətlərlə öldürülmüşdü. Ölənlərdən birinə yaxın məsafədən altı güllə vurulmuşdu. Aydın məsələdir ki, məqsəd bu dinc insanları tam məhv etmək olmuşdu”.\n“Mən həmin gecə növbətçi idim. Gördüm ki, hərbçilər bizim tibb bacılarını və həkimləri yaralılara və ölülərə yaxın getməyə qoymur.\nXəstəxanamızın binasına yaxın olan o vaxtkı XI Qızıl Ordu abidəsinin yaxınlığında yaralı və ölü sayı çox idi, əhaliyə daha çox burada atəş açmışdılar”.\n“Biz Fuadla cərrahiyyə şöbəsində növbə çəkirdik. Atışma başlayanda mən xəstəxananın damına qalxdım. Oradan XI Qızıl Ordu abidəsinin qarşısında dairə vurub atəş açaraq və insanları əzərək şəhərin müxtəlif yerlərinə istiqamət alan tanklar yaxşı görünürdü. Həmin abidənin qarşısında xeyli adam həlak oldu. Toplaşanlar tərəfindən tanklara bircə güllə də atılmadı. Qurbanların sayı çox idi, çünki abidənin qarşısındakı meydan böyük idi və tanklardan qaçıb gizlənməyə imkan yox idi. Tanklar uzaqlaşan kimi yaralıları xilas etməyə atıldıq. Gecə saat birin yarısından başlayaraq xəstəxanamıza yaralılar daxil olmağa başladı. Odlu silahla yaralananlardan başqa, qazla zəhərlənmə əlamətləri olan xəstələr də vardı ki, onlarda qusma, gözlərin sulanması, qanlı öskürək, boğulma halları müşahidə olunurdu. Skalpellə bir yaralının qarın nahiyəsini kəsən kimi, bütün əməliyyat otağı zəhərli qaz qoxusu ilə doldu. Məcburən əməliyyatı dayandırıb otağın havasını dəyişməli olduq. Səhərə qədər işlədik, yaralı axını yalnız səhər saat altıya yaxın səngidi.\nTibb bacılarımızdan biri yaralıları xəstəxanaya gətirən zaman odlu silahdan açılan gülləyə tuş gəlmişdi. O vaxt bizim şöbəyə 38 yaralı daxil oldu ki, onlardan da altısı əməliyyat başlanana qədər keçindi, ikisi əməliyyat zamanı öldü. Travmatologiya şöbəsinə isə həmin gecə 40 yaralı gətirmişdilər. Hamısı gənc idi, ən böyüyünün 30 yaşı vardı.\nM.Qasımov – Respublika Xəstəxanasının o vaxtkı baş həkimi:\n“Yanvarın 21-də xəstəxanada sarğılar, antibiotiklər, ağrıkəsicilər qurtardı. Bircə qan problemi yox idi, yanvarın 20-də səhər saatlarından başlayaraq insanlar dəstə-dəstə qanköçürmə stansiyasına axışırdılar. Bizim xəstəxanaya da qan verməyə gələnlər vardı – tibb bacıları və həkimlərimiz də çoxlu qan verdilər. Ağsu, Beyləqan, Şamaxı və respublikanın digər yerlərindən olan həmkarlarımız bizi dərman və əməliyyatlar üçün lazım olan digər tibbi ləvazimatlarla təmin etdilər. Moskvadan və SSRİ-nin digər şəhərlərindən heç bir yardım olmadı. Yanvarın 25-də reanimasiya şöbəsində o qədər yaralıdan cəmi 3 nəfər qalmış, qalanları palatalara köçürülmüşdü. Belə ki, bütün səylər ona yönəldilmişdi ki, sovet qoşunlarının ehtimal edilən yeni hücumlarına hazır olaq.\nHəkimlər hesab edirdilər ki, bu ehtimal çox yüksəkdir. Yanvarın 20-də günorta üç minədək adam qan vermək üçün bizim laboratoriyaya müraciət etdi. Biz 145 nəfərdən qan götürüb, qalanlarını respublika qanköçürmə stansiyasına göndərdik”.\nSoltan Əliyev – həmin xəstəxananın o vaxtkı baş həkim müavini:\n“Yanvarın 20-də bölmələr üzrə növbətçilərdən başqa, həkim və tibb bacılarından ibarət 31 briqada yaratdıq: onlar bir-birini əvəz edərək gecə-gündüz xəstəxanada növbə çəkməli idilər. Bakının bütün iri xəstəxanaları bu cür iş qrafikinə keçmişdi. Biz dərman, ağrıkəsici, cərrahi əməliyyat materialları ehtiyatını artıraraq gözlənilən növbəti yaralı axınına hazır olduq. Xoşbəxtlikdən bu, baş vermədi. Amma onu da qeyd edim ki, yeni kütləvi yaralı axınının qəbuluna hazırlıq prosesi olmasaydı, bizim bir çox həkim və tibb bacılarının gördükləri dəhşətlərdən keçirdikləri stress daha da artacaqdı”.\nP.S. Bu şahid ifadələrinə yalnız onu əlavə etmək olar ki, bəli, yanvarın 20-də tibb işçilərinin gözləri qarşısında baş verən hadisənin mənzərəsi o qədər dəhşətliydi ki, onları keçirdikləri psixoloji sarsıntının fəsadlarından yalnız gözlənilən növbəti yaralı axınına yüksək hazırlıq tədbirləri görmək xilas edə bilərdi.


Rəşid+Atamalıbəyov üçün axtarış neticesi\nAxtarış Neticesi : Rəşid+Atamalıbəyov\nKazbek qutusu film 1958\nMənzil-istismar idarəsinin rəisi Məmişov (Əliağa Ağayev) zahirən özünü işgüzar və diqqətli göstərir. O, yanına şikayət və ya xahişə gələnləri hörmətlə qarşılayır, onlara diqqətlə qulaq asır. Şikayətlər və xahişlər yadından çıxmasın deyə "Kazbek" qutusunun içində qeydlər aparır\nYerleşdirdi: *_*M_O_N_I_K_A*_* (15.02.2013 / 19:06)\nLeyli və Məcnun film 1961\nFilm-dastan iki sevən gəncin ülvi məhəbbəti, onların faciəli taleyi haqqında, bütün Şərq poeziyasında yüz illərlə yaşayan, qədim rəvayət barədə zəmanəmizin poetik hekayətidir.\nFilm Məhəmməd Füzulinin eyniadlı əsərinin motivləri əsasında çəkilmişdir.\nYerleşdirdi: *_*M_O_N_I_K_A*_* (15.02.2013 / 19:35)\nMezozoy əhvalatı film 1976\nKinopovestin mərkəzində əsl həyat yolunu, səadəti, məhəbbəti zəhmətdə, neft sənayesinin inkişafında tapan alimlərin, mühəndisləri, dəniz neft birliyi rəhbərliyinin birgə fəaliyyəti, onların qarşılıqlı əlaqəsi və neft uğrunda mübarizəsi durur. Yaradıcı qrup bu kino əsəri vasitəsilə demək istə\nYerleşdirdi: *_*M_O_N_I_K_A*_* (15.02.2013 / 19:39)\nPayız konserti film 1962\nFilm-konsert ümumi bir süjet əsasında qurulmuşdur. Film çəkən qrup istedadlar axtararkən xalqımızın sevimli sənətkarı Lütfəli Abdullayevə rast gəlir. Onlar aktyordan istedadlar axtarıb tapmaqda yaradıcı qrupa köməklik göstərməyi xahiş edirlər. Beləliklə, məşhur müğənilərdən Müslüm Maqomayev,\nYerleşdirdi: *_*M_O_N_I_K_A*_* (16.02.2013 / 18:33)\nSovqat film 1942\nFilmdə müharibə illərində arxa cəbhədə çalışan zəhmət adamlarının üzərinə düşən ağır sınaqlardan, onların döyüşçülərimizə köməyindən söhbət gedir.\nFilmdə rejissorların hələ 1939-cu ildə yarımçıq qoyduqları "Ayna" filminin kadrlarından istifadə edilmişdir. 1942-ci i\nYerleşdirdi: *_*M_O_N_I_K_A*_* (16.02.2013 / 18:51)\n2-3 st. un\n8 yumurtanın ağı\n400 q bal\nYumurta ağlarını 15-20, sarılarını isə 10-15 dəqiqə ərzində çalın. Sonra birləşdirin və 20-25 dəqiqə ərzində hissə-hissə un tökməklə qarışdırın. Bu zaman xəmirin temp\nYerleşdirdi: *_*M_O_N_I_K_A*_* (08.12.2012 / 14:24)\nmilli adət və ənənələriiz,\nQara nöqtələr üçün limon,\nbasqasinin zehmetine hormet,\nsirdaşa aid şeirlər,\nÜzeyir Hacibeyli haqqinda teqdimat,\nGözəl insan insanlara yar olandır,\nPo Po Po Cixdi ha,\nKicik insanlarda xeyirxaq iw gore vilirler,\nAynaya Baxarken Oxunasi Dua,